Σεπτεμβρίου 2011 | F1 Kart Gr News- LIVE ΑΓΩΝΕΣ ΚΑΙ ΡΕΠΟΡΤΑΖ\nΔεν πωλειται η Toro Rosso...\nHamilton για τον Button στην πιστα...\nVettel για τιτλο και Alonso για το..χρημα\nΟ Hamilton αδειασε τον μανατζερ του...Μπεκαμ\nΜια ανασα απο τον τιτλο ο VETTEL\nΠρωτιά για Φέτελ και Red Bull\nΠροβα τιτλου του Sebastian Vettel\nΑρνειται της φημες για ομαδα ο Σουτιλ\nΣτον...αερα τα τηλεοπτικά δικαιωματα...\nΤωρα ολοι θελουν Ελλαδα για F1\nΚατα του Schumi οι μισοί Γερμανοι..\nΟ Briatore και τα χαλια της Φορμουλα 1\nΕπισκεψη του Ραικονεν στη Williams\nH Ferrari υιοθετει την αναρτηση της RBR\nΚυριαρχος του απιχνιδιου ο Vettel\nΜονιμος ο Trulli στην Lotus...\nΣτη McLaren ο νεος manager...\nΗ αεροδυναμικη φαση της F1...\nΜονος προς το τιτλο παει ο Vettel\nΟ Ναος της Φορμουλα 1 στην Ιταλια\nΕπιδειεξη δυναμης απο τον Vettel\nGP Ιταλίας 2011, ΕΔ2: ΟΛΑ ΓΙΑ ΤΟΝ Sebastian Vettel...\nΓεματος ρεαλισμο ο Αλονσο...\nΗ Μοντζα ειναι μπροστα και η Ελλας κοιμαται...\nπου ειναι οι Ελληνες στην Φορμουλα 1;\nΤο θεαμα ειναι παντοτινο στην F1\nMark Webber στην RedBull και το 2012\nΜεγαλα τα λαθη των Τουρκων για το GP\nΤελικη ευθεια στην Pomposa για τον Σταθακοπουλο\nΧωρις Τουρκια αλλα με HΠΑ to 2012...\nΟ ιδιοκτήτης της Red Bull, Ντίτριχ Μάτεστσιτς παραχώρησε συνέντευξη στην εφημερίδα "Independent" και έριξε φως στην οικονομική αυτοκρατορία που έχει δημιουργήσει.\nΟ άλλοτε... πωλητής οδοντόκρεμας μεγάλης πολυεθνικής εταιρείας μίλησε για τη Red Bull Racing, ωστόσο η είδηση που έβγαλε ήταν για την άλλη ομάδα του, την Toro Rosso.\nΟ Αυστριακός επιχειρηματίας αντέκρουσε τις φήμες που τον θέλουν να πουλάει τους... Ιταλούς σε επενδυτικό γκρουπ από το Άμπου Ντάμπι.\n"Όχι, δεν είναι για πώληση. Πιθανές συνεργασίες δεν θα πρέπει να αποκλειστούν, αρκεί ο συνεργάτης να είναι ο σωστός", υποστήριξε ο 67χρονος επιχειρηματίας που αναμένεται να βρεθεί στη Σουζούκα για να πανηγυρίσει τον δεύτερο συνεχόμενο τίτλο οδηγών από τον Σεμπάστιαν Φέτελ.\nΗ Red Bull αγόρασε τη θέση της Jaguar το χειμώνα του 2004 με τον Μάτεστσιτς να μην αναφέρεται στα μελλοντικά σχέδια. Στόχος του είναι να παραμείνει στην κορυφή της Φόρμουλα 1 όσο μπορεί.\nΗ επιτυχία δεν κρύβεται στα χρήματα που απορροφά η Red Bull Racing, αλλά στο ανθρώπινο δυναμικό: "Ήρθαν κοντά μας οι καλύτεροι επαγγελματίες σε θέσεις κλειδιά". Στο εργοστάσιο απασχολούνται 592 εργαζόμενοι.\nΑναρτήθηκε από Sportgreece στις 9/30/2011 08:08:00 π.μ. 0 σχόλια\nΟ Λιούις Χάμιλτον είναι το νούμερο 1 στην ομάδα της McLaren αλλά ο ίδιος παραδέχθηκε ότι ο ομόσταβλός του, Τζένσον Μπάτον ήταν καλύτερος τη φετινή σεζόν της Formula 1.\n"Ο Τζένσον έχει κάνει εκπληκτική δουλειά. Αισθάνομαι ότι έχει κάνει καλύτερη δουλειά καθ'όλη τη διάρκεια της σεζόν. Οπότε, ακόμη κι αν κάνω καλύτερη δουλειά στους τελευταίους πέντε αγώνες της σεζόν, δεν σημαίνει πολλά για εμένα. Εννοώ, ότι μετράει συνολικά η σεζόν", δήλωσε ο Βρετανός πιλότος στο Reuters και πρόσθεσε:\n"Για εμένα το σημαντικότερο αυτή τη στιγμή είναι να βρω το ρυθμό μου και να βελτιώσω τα αποτελέσματά μου σε σχέση με τους τελευταίους 4 αγώνες".\nΟ Χάμιλτον έχει συγκεντρώσει 168 βαθμούς και βρίσκεται στην 5η θέση της γενικής κατάταξης, ενώ ο συμπατριώτης του, Τζένσον Μπάτον είναι δεύτερος με 185.\nΑναρτήθηκε από Sportgreece στις 9/29/2011 07:56:00 π.μ. 0 σχόλια\nΕτικέτες ειδήσεις, σπόρ, Button, f1, formula1, Hamiltom, kartgr, news, team\nΗ αλήθεια είναι ότι το μονοθέσιο της Ferrari δοκιμάζει αρκετά την υπομονή του Φερνάντο Αλόνσο. Μακριά από αυτό η Ferrari είναι τύπος και υπογραμμός και έχει κανει (και) τον οδηγό από την Αστούρια τον πιο ακριβοπληρωμένο οδηγό της Φόρμουλα 1.\nΟ Ισπανός δεν πλησιάζει τις δυσθεώρητες αμοιβές της εποχής του Μίκαελ Σουμάχερ, ωστόσο δεν κερδίζει και λίγα σύμφωνα με έρευνα της εφημερίδας Bild. Βέβαια αν σκεφτούμε ότι επέκτεινε το συμβόλαιο του μέχρι το 2016 αντί 147.000.000 ευρώ, τότε ναι υπάρχουν και καλύτεροι....Ο Σουμάχερ είναι ο δεύτερος πιο ακριβοπληρωμένος οδηγός της Φόρμουλα 1 με 21.000.000 ευρώ. Ο παγκόσμιος πρωταθλητής Σεμπάστιαν Φέτελ κερδίζει 16.000.000, παίρνοντας αύξηση μετά τον περσινό τίτλο.\nΚερδίζει πάντως περισσότερα από τους δύο παγκόσμιους πρωταθλητές πριν από αυτόν, τον Λιούις Χάμιλτον και τον Τζένσον Μπάτον με τη McLaren να μένει πιστή στην πολιτική της με δύο ισάξιους οδηγούς.\nΤα ποσά που αναφέρονται παρακάτω έχουν να κανουν απλά με τον... μισθό τους. Υπάρχουν και τα μπόνους. Τώρα που ο Φέτελ θα γίνει ο νεαρότερος δις παγκόσμιος πρωταθλητής θα λάβει 6.000.000 ευρώ επιπλέον για τον τίτλο και 2.000.000 επιπλέον αν κάνει το χατ τρικ το 2012. Κάθε νίκη αντιστοιχεί σε 500.000 ευρώ και η άνοδος στο βάθρο σε 250.000 ευρώ!\nΑναλυτικά οι ετήσιες αποδοχές των οδηγών:\n1.Φερνάντο Αλόνσο (Ferrari) 22.000.000 ευρώ2.Μίκαελ Σουμάχερ (Mercedes) 21.000.000\n3.Σεμπάστιαν Φέτελ (Red Bull Racing) 16.000.000\n4.Λιούις Χάμιλτον (McLaren Mercedes) 15.000.000\n5.Τζένσον Μπάτον (McLaren Mercedes) 9.000.000\n6.Φελίπε Μάσα (Ferrari) 7.500.000\n7.Μαρκ Γουέμπερ (Red Bull Racing) 6.500.000\n8.Νίκο Ρόσμπεργκ (Mercedes) 6.000.000\n9.Ρούμπενς Μπαρικέλο (Williams) 5.000.000\n10.Άντριαν Σούτιλ (Force India) 3.000.000\n11.Γιάρνο Τρούλι (Lotus) 2.000.000\n12.Βιτάλι Πετρόβ (Renault) 2.000.000\n13.Χέικι Κοβαλάινεν (Lotus) 1.800.000\n14.Καμούι Κομπαγιάσι (Sauber) 1.500.000\n15.Πολ Ντι Ρέστα (Force India) 1.200.000\n16.Σέρχιο Πέρες (Sauber) 1.000.000\n17.Παστόρ Μαλντονάντο (Williams) 1.000.000\n18.Βιταντόνιο Λιούτσι (HRT) 1.000.000\n19.Tίμο Γκλοκ (Virgin) 1.000.000\n20.Χάιμε Αλγκερσουάρι (Toro Rosso) 800.000\n21.Σεμπάστιαν Μπουέμι (Toro Rosso) 800.000\n22.Μπρούνο Σένα (Renault) 500.000\n23.Ντάνιελ Ρικιάρντο (HRT) 300.000\n24.Ζερόμ Ντ'Αμπροσιο (Virgin) 250.000\nΑναρτήθηκε από Sportgreece στις 9/28/2011 08:00:00 π.μ. 0 σχόλια\nΕτικέτες ειδήσεις, σπόρ, alonsi, f1, formula1, kartgr, news, team, Vettel\nΟ Άντονι Χάμιλτον δεν έχει ξεπεράσει φαίνεται το ότι ο γιος του τον αποδέσμευσε από την ιδιότητα του μάνατζερ. Ο πατέρας του πρώην παγκόσμιου πρωταθλητή που δεν εμφανίζεται πλέον συχνά στους αγώνες, θεωρεί υπεύθυνη για τη συμπεριφορά του γιου του, την εταιρεία μάνατζμεντ που τον έχει αναλάβει.\n"Κάθεσαι και κοιτάς το pit lane και βλέπεις ότι όλοι οι οδηγοί, εκτός από τον Λιούις, έχει έναν μάνατζερ, όχι υπάλληλους μιας εταιρείας. Είμαι σίγουρος ότι η εταιρεία που διαχειρίζεται τα δικαιώματα του είναι εξαιρετική, αλλά οι οδηγοί της Φόρμουλα 1 χρειάζονται παρουσία ανθρώπων στη ζωή τους γιατί βρίσκονται υπό μεγάλη πίεση", σχολίασε ο Άντονι Χάμιλτον λίγες ώρες μετά το νέο επεισόδιο με πρωταγωνιστή τον γιο του με παρτενέρ και αυτή τη φορά τον Φελίπε Μάσα.\nΟ Χάμιλτον έχει εκχωρήσει το μάνατζμεντ στην εταιρεία "XIX Entertainment" του Βρετανού Σάιμον Φούλερ. Ο τελευταίος έχει πελάτες το ζεύγος Μπέκαμ, τον Άντι Μάρεϊ και διάφορους εκπροσώπους της ποπ μουσικής σκηνής.\n"Οφείλουν να βρίσκονται εκεί και δεν νομίζω ότι η δουλειά γίνεται με το να στείλεις κάποιον άλλο. Δεν γνωρίζω άλλον μάνατζερ να στέλνει κάποιον άλλο να κάνει τη δουλειά. Όταν υπογράφεις με έναν οδηγό της Φόρμουλα 1, πηγαίνεις και κάνεις τη δουλειά σου. Χωρίς να θέλω να προσβάλλω κανέναν, αλλά έτσι γίνεται η δουλειά", κατέληξε ο Χάμιλτον.\nΑναρτήθηκε από Sportgreece στις 9/27/2011 07:55:00 π.μ. 0 σχόλια\nΟ Sebastian Vettel έκανε έναν άνετο νυχτερινό περίπατο για να κερδίσει το Grand Prix Σιγκαπούρης, 14ο φετινό αγώνα της Formula 1, όμως θα πρέπει να περιμένει δύο περίπου εβδομάδες για να εξασφαλίσει και μαθηματικά την κατάκτηση του φετινού πρωταθλήματος, στην Ιαπωνία.\nΟ Γερμανός χρειάζεται μόλις έναν βαθμό, δηλαδή μόνο μία παρουσία στην πρώτη δεκάδα, στους πέντε εναπονείναντες αγώνες της χρονιάς (αν θεωρήσουμε ότι ο Jenson Button θα κερδίσει και τους πέντε) και είναι έτοιμος για το πάρτι του δεύτερου διαδοχικού του τίτλου, στη Suzuka την 9η Οκτωβρίου 2011.\nΗ πρωτοπορία του Γερμανού σε όλη τη διάρκεια του αγώνα του ασιατικού λιμανιού δεν απειλήθηκε ποτέ. Ούτε καν στον 29ο γύρο, που μπήκε στην πίστα το όχημα ασφάλειας εξαιτίας του (χωρίς σοβαρές συνέπειες) ατυχήματος του Michael Schumacher.\nΟ Jenson Button τερμάτισε δεύτερος, εμπρός από τους Mark Webber και Fernando Alonso. Οι δύο τελευταίοι έχασαν και μαθηματικά τις ελπίδες για τον φετινό τίτλο, αν και οι τρεις τους από καιρό τις έχουν χάσει ουσιαστικά.\nΟ Lewis Hamilton κατάφερε να φτάσει μέχρι την 5η θέση, έπειτα από την κακή εκκίνηση που τον έριξε στην 8η θέση και την ποινή διέλευσης από τα pits, η οποία του επεβλήθη όταν οι αγωνοδίκες έκριναν ότι ο Αγγλος έφερε την ευθύνη για μια ήπια, αλλά καταστροφική, επαφή με τον Felipe Massa.\nΣτην εκκίνηση ο Sebastian Vettel διατήρησε την πρώτη θέση, όμως ο Mark Webber έπεσε από τη 2η στην 4η, πίσω από τους Jenson Button και Fernando Alonso. Ωστόσο, χειρότερη από του Αυστραλού ήταν η εκκίνηση του Lewis Hamilton, που έπεσε στην 8η θέση.\nΠαρότι όλοι οι πρωτοπόροι είχαν ακριβώς ίδια στρατηγική (εκκίνηση με την πολύ μαλακή γόμα, δύο pit-stops με τη μαλακή κι ένα τελευταίο με την πολύ μαλακή) οι δύο πρώτοι κατάφεραν να απομακρυνθούν και στην αρχή και μετά την έξοδο του οχήματος ασφαλείας.\nΣτο τέλος, με την πολύ μαλακή γόμα, ο Jenson Button άρχιζε να κλείνει τη διαφορά από τον πρωτοπόρο Γερμανό, αλλά -κάνοντας παράπονα και για τους πιο αργούς συνδυασμούς που βρέθηκαν μπροστά του- δεν κατάφερε ποτέ να φτάσει στην ουρά της RB7.\nΟ Jenson Button είπε σχετικά: "Μετά το τελευταίο pit-stop ήμουν σε θέση να οδηγώ όσο ταχύτερα μπορούσα, έκανα 12 γύρους με ρυθμό δοκιμών κατάταξης, ρίσκαρα και διασκέδασα. Είχα πει ότι στόχος μου ήταν να κερδίσω εδώ και το προσπαθήσαμε. Ο ρυθμός μας ήταν καλό σήμερα, αλλά δεν μπορούμε να ανταγωνιστούμε τον Seb και τη Red Bull".\nΑπό την πλευρά του, ο νικητής σχολίασε: "Προς το τέλος είχα μπροστά μου πέντε μονοθέσια, η διαφορά μας δεν ήταν μεγάλη αλλά είχα τον έλεγχο. Το μονοθέσιο ήταν φανταστικό και ήμουν άνετος σχεδόν σε όλο τον αγώνα, κάτι που είναι χρήσιμο εδώ. Με τις φετινές επιδόσεις μας δεν θα είναι πρόβλημα (σ.σ.: να κερδίσει ένα βαθμό στην Ιαπωνία), αλλά τίποτα δεν τελειώνει πριν τελειώσει".\nΠιο πίσω, στη μάχη της 3ης θέσης, ο M. Webber πέρασε δύο φορές στην πίστα τον F. Alonso, καθώς ο Ισπανός βρέθηκε μπροστά από τον Αυστραλό και στην εκκίνηση και μετά το πρώτο pit-stop. Ο Lewis Hamilton, εκμεταλλευόμενος και το όχημα ασφάλειας και αρκετές περίτεχνες προσπεράσεις, ανέβηκε στο μεταξύ στην 5η θέση.\nΑντίθετα, μετά την πρόσκρουση του Άγγλου στη Ferrari του Felipe Massa, που άφησε τον Βραζιλιάνο με κλατάρισμα, ο οδηγός της Ferrari δεν κατάφερε να ανέβει πάνω από την 9η θέση.\nΑυτή η εξέλιξη άφησε τον F. Massa έξαλλο με τον L. Hamilton στο τέλος, καθώς ο Βραζιλιάνος δήλωσε εκνευρισμένος: "Οπως είπα και χθες, δεν μπορεί να χρησιμοποιήσει το μυαλό του. Θα μπορούσε να είχε προκαλέσει μεγάλο ατύχημα.\nΠληρώνει για τις πράξεις του κι αυτό είναι το πρόβλημα. Δεν καταλαβαίνει, παρότι τιμωρείται. Εγώ έμεινα με ένα κλατάρισμα που μου κόστισε πολύ. Είναι σημαντικό η FIA να τον παρακολουθεί και να τον τιμωρεί κάθε φορά που μπαίνει στο αυτοκίνητο, διότι ο ίδιος δεν μπορεί να το σκεφτεί".\nΟ Adrian Sutil εξασφάλισε την 6η θέση ρισκάροντας με τη στρατηγική, εκκινώντας με την μαλακή γόμα (αντί της πολύ μαλακής των αντιπάλων του). Τέλος, ο Michael Schumacher δέχθηκε προειδοποίηση από τους αγωνοδίκες για την πρόσκρουσή του στη Sauber του Sergio Perez, η οποία οδήγησε στο ατύχημα του Γερμανού.\nF1 - GP ΣΙΓΚΑΠΟΥΡΗΣ 2011\n1. Vettel (RBR) 1:59:06.537\n2. Button (McLaren) +1.737\n3. Webber (RBR) +29.279\n5. Hamilton (McLaren) +1:07.766\n6. Di Resta (Force India) +1:51.067\n8. Sutil (Force India) +1 γύρος\n9. Massa (Ferrari) +1 γύρος\n10. Perez (Sauber) +1 γύρος\n11. Maldonado (Williams) +1 γύρος\n12. Buemi (Toro Rosso) +1 γύρος\n13. Barrichello (Williams) +1 γύρος\n14. Kobayashi (Sauber) +2 γύροι\n15. Senna (Renault) +2 γύροι\n16. Kovalainen (Lotus) +2 γύροι\n17. Petrov (Renault) +2 γύροι\n18. D’Ambrosio (Virgin) +2 γύροι\n19. Ricciardo (Hispania) +4 γύροι\n20. Liuzzi (Hispania) +4 γύροι\n21. Alguersuari (Toro Rosso) +5 γύροι\nΕΓΚ Trulli (Lotus) +13 γύροι\nΕΓΚ Schumacher (Mercedes) +32 γύροι\nΕΓΚ Glock (Virgin) +51 γύροι\nΑναρτήθηκε από Sportgreece στις 9/26/2011 07:57:00 π.μ. 0 σχόλια\nΟ Γερμανός πιλότος δείχνει ασταμάτητος και το\nεπιβεβαίωσε και στην Σιγκαπούρη όπου έκανε τον\nκαλύτερο χρόνο και τερμάτισε τρία δέκατα του\nδευτερολέπτου πάνω από τον Γουέμπερ. Η Red Bull σε ακόμα έναν αγώνα ήταν στις πρώτες\nθέσεις , ενώ τους ακολούθησε η McLaren σε 3η και\n4ης θέση με Μπάτον και Χάμιλτον αντίστοιχα. Ο Φέτελ έδειξε με το καλημέρα πως δεν έχει σκοπό\nνα αφήσει την υπόθεση πρωτιά, αφού από τον\nπρώτο γύρο είχε τον κορυφαίο χρόνο σε σχέση με\nτους αντιπάλους του. Η ατυχία δεν έλειψε για ακόμα μία φορά, καθώς ο\nΚομπαγιάσι έχασε τον έλεγχο του μονοθέσιου του με\nαποτέλεσμα να χαλάσει το μπροστινό μέρος του\nοχήματος. Άτυχος ήταν και ο Χάμιλτον που είδε το\nελαστικό του να κλατάρει. Έτσι την Κυριακή θα έχει\nένα σετ ελαστικών λιγότερο. Αναλυτικά οι χρόνοι: 1. Φέτελ, Red Bull (1:44.381) 2. Γουέμπερ, Red Bull (1:44.732) 3. Μπάτον, McLaren (1:44.804) 4. Χάμιλτον, McLaren (1:44.809) 5. Αλόνσο, Ferrari (1:44.874) 6. Μάσα, Ferrari (1:45.800) 7. Ρόσμπεργκ, Mercedes GP (1:46.013) 8. Σουμάχερ, Mercedes GP 9. Σούτιλ, Force India 10. Ντι Ρέστα, Force India\nΑναρτήθηκε από Sportgreece στις 9/24/2011 11:25:00 μ.μ. 0 σχόλια\nΟ Sebastien Vettel επέστρεψε στην κορυφή στη δεύτερη περίοδο ελεύθερων δοκιμών του GP Σιγκαπούρης, σημειώνοντας τον ταχύτερο χρόνο της πρώτης ημέρας του 14ου φετινού αγώνα της Formula 1. Ο μόνος που έμεινε κοντά στον πρωταθλητή, στα δύο δέκατα του δευτερολέπτου, ήταν ο Fernando Alonso της Ferrari.\nΗ πρώτη McLaren, του Lewis Hamilton, μαζί με τη δεύτερη Red Bull (Mark Webber) και τη δεύτερη Ferrari (Felipe Massa), ήταν επτάμισι ως εννιά δέκατα μακριά από την κορυφή κι έπειτα ακολούθησε το... χάος, αφού ο Michael Schumacher της Mercedes GP πέτυχε τον 6ο χρόνο με διαφορά άνω των 8 δευτερολέπτων.\nΑπό την κορυφή λείπει η έτερη McLaren, του Jenson Button, διότι ο Άγγλος αναγκάστηκε να εγκαταλείψει την προσπάθειά του σχεδόν στο μέσον των δοκιμών. Σε μια μικροέξοδό του, το μονοθέσιο σταμάτησε πριν χτυπήσει τις μπαριέρες αλλά ο J. Button δεν κατάφερε να τοποθετήσει την όπισθεν, για να συνεχίσει.\nΟ M. Schumacher, όπως και ο Paul di Resta, είχαν δύο επαφές με τους τοίχους του σιρκουί στο ασιατικό λιμάνι. Επίσης ο δεύτερος, όπως και ο Jaime Agluersuari της Toro Rosso, έχασαν αρκετό χρόνο δοκιμών εξαιτίας μηχανικών προβλημάτων.\n1. Vettel (RBR) 1:46.374\n2. Alonso (Ferrari) 1:46.575 +0.201\n3. Hamilton (McLaren) 1:47.115 +0.741\n4. Massa (Ferrari) 1:47.120 +0.746\n5. Webber (RBR) 1:47.265 +0.891\n6. Schumacher (Mercedes) 1:48.418 +2.044\n7. Sutil (Force India) 1:48.866 +2.492\n8. Perez (Sauber) 1:49.578 +3.204\n9. Kobayashi (Sauber) 1:49.730 +3.356\n10. Button (McLaren) 1:49.751 +3.377\n11. Alguersuari (STR) 1:49.792 +3.418\n12. Senna (Renault) 1:50.241 +3.867\n13. Di Resta (Force India) 1:50.345 +3.971\n14. Petrov (Renault) 1:50.399 +4.025\n15. Rosberg (Mercedes) 1:50.790 +4.416\n16. Barrichello (Williams) 1:50.897 +4.523\n17. Maldonado (Williams) 1:m50.937 +4.563\n18. Kovalainen (Lotus) 1:51.950 +5.576\n19. Buemi (STR) 1:52.257 +5.883\n20. Trulli (Lotus) 1:52.489 +6.115\n21. Glock (Virgin) 1:53.579 +7.205\n22. D’Ambrosio (Virgin) 1:54.649 +8.275\n23. Ricciardo (Hispania) 1:54.754 +8.380\n24. Liuzzi (Hispania) 1:55.198 +8.824\nΑναρτήθηκε από Sportgreece στις 9/24/2011 08:08:00 π.μ. 0 σχόλια\nΟ Άντριαν Σούτιλ αρνήθηκε τις φήμες που τον ήθελαν να έχει πραγματοποιήσει επίσκεψη στο εργοστάσιο της Williams για να συζητήσει την προοπτική συνεργασίας με τη βρετανική ομάδα για το 2012.\nΤο συμβόλαιο του Γερμανού οδηγού με τη Force India εκπνέει στο τέλος του τρέχοντος πρωταθλήματος και το όνομά του εμπλέκεται σε μετακινήσεις και μετεγγραφικά σενάρια.\n"Δεν ήμουν εκεί. Δεν έχω πάει εκεί", σχολίασε με φειδώ ο 28χρονος Γερμανός, η ομάδα του οποίου έχει κοινοποιήσει πως οι προθέσεις της για το line up των οδηγών της τη νέα περίοδο, θα καταστούν γνωστές μετά το πέρας της φετινής σεζόν.\n"θα περιμένουν μέχρι το Δεκέμβρη έως ότου ανακοινώσουν το οδηγικό δίδυμο της ομάδας. Είναι κάπως αργά, δεν είναι εύκολο θέμα, και ίσως να μην υπάρχει άλλη ευκαιρία για μένα", δήλωσε ο Σούτιλ, εξηγώντας έμμεσα τους λόγους που τον ωθούν να εξετάσει και άλλες προοπτικές συνεργασίας στο κορυφαίο μηχανοκίνητο σπορ.\nΗ εταιρεία υπολογιστών Medion,που στηρίζει με χορηγία τον Σούτιλ, αγοράστηκε από τον Κινέζικο κολοσσό της Lenovo. Ο Γερμανός δηλώνει πως δεν τον επηρεάζει αυτή η αλλαγή. "Δεν αλλάζει κάτι. Είχα πάντα καλούς χορηγούς, οι οποίοι με στήριζαν από το ξεκίνημα της πορείας μου. Όμως, δεν χρειάζομαι χορηγό για να είμαι στη Formula 1", σχολίασε ο Άντριαν Σούτιλ.\nΑναρτήθηκε από Sportgreece στις 9/23/2011 08:00:00 π.μ. 0 σχόλια\nΈχουν απομείνει έξι Γκραν-Πρι μέχρι την ολοκλήρωση του φετινού Πρωταθλήματος της Φόρμουλα 1 και το Conn-X TV Sport, λόγω του μικρού αριθμού των αγώνων δεν πρόκειται να κάνει αλλαγές στον τρόπο, με τον οποίο αξιοποιεί το συγκεκριμένο τηλεοπτικό προϊόν. Θα ακολουθηθεί, δηλαδή, η πεπατημένη και απ’ την εταιρία παραγωγής του ΣΚΑΙ, η οποία απ’ τις 7 του περασμένου Αυγούστου έχει πάρει τα ηνία απ’ την Pld.\nΘα πρέπει να σημειωθεί ότι η φετινή είναι η τελευταία σεζόν κατοχής των τηλεοπτικών δικαιωμάτων της Φόρμουλα 1 απ’ τον ΟΤΕ και απ’ τον Alpha. Απ’ το ερχόμενο Πρωτάθλημα όλα είναι ανοιχτά, με πιθανότερο το ενδεχόμενο να πάρει όλο το «πακέτο» ο ΟΤΕ για το IPTV του, καθώς ο Alpha είναι εξαιρετικά δύσκολο να διεκδικήσει ξανά δικαιώματα.\nΑναρτήθηκε από Sportgreece στις 9/22/2011 08:01:00 π.μ. 0 σχόλια\nΗ Formula 1... απλώνει τα δίχτυα της στον κόσμο και το καλεντάρι κάθε χρόνο αλλάζει τους προορισμούς. Φέτος, η νέα πρισθήκη ήταν η Ινδία του χρόνου επιστρέφει ο αγώνας της Αμερικής, ενώ αναμένεται το 2014 η Ρωσία να ανοίξει την αγκαλιά της στην κορωνίδα του μηχανοκίνητου αθλητισμού.\nΚάπου εκεί λοιπόν έρχεται να απασχολήσει τον Έκλεστοουν και η χώρας μας, με τον Βρετανό ζάμπλουτο άντρα να αποκαλύπτει τα σχέδια της Ελλάδας για διεξαγωγή αγώνα Formula 1.\n"Μετά την Ρωσία, θα ήθελα να πάω σε Νότιο Αφρική και Μεξικό. Και οι δύο χώρες προσπαθούν να κάνουν κάτι", είπε αρχικά ο Μπέρνι Έκλεστοουν στην εφημερίδα "Independent" και στη συνέχεια συμπλήρωσε: "Επίσης, η Ελλάδα προσπαθεί να κάνει αγώνα Formula 1. Η Γερμανία θα της δανείσει κάποια χρήματα".\nΑναρτήθηκε από Sportgreece στις 9/21/2011 07:56:00 π.μ. 0 σχόλια\nΗ μισή Γερμανία επιθυμεί την οριστική αποχώρηση του Μίκαελ Σουμάχερ από την ενεργό δράση, όπως έδειξε μια έρευνα για το αν πρέπει ο εφτά φορές παγκόσμιος πρωταθλητής να συνεχίσει στη Formula1.\nΑβέβαιο είναι το μέλλον του Μίκαελ Σουμάχερ στη Formula1, παρά το γεγονός ότι οδεύουμε σιγά-σιγά προς το τέλος του φετινού πρωταθλήματος. Ο πιλότος της Mercedes GP δεν έχει ξεκαθαρίσει ακόμα τι θα κάνει τη νέα χρονιά. Έτσι, στη Γερμανία έγινε μια έρευνα για το αν πρέπει ή όχι να συνεχίσει ο εφτά φορές παγκόσμιος πρωταθλητής να δίνει το παρών στα γκριντ.\nΤα αποτελέσματα δεν ήταν και τόσο ικανοποιητικά για τον «Σούμι», καθώς το 47,2% τον θέλει να αποτελέσει παρελθόν οριστικά από τη Formula1, ενώ το 33,2% έχει άλλη άποψη. Τέλος, δεν είναι λίγοι (85,%) και αυτοί που επιθυμούν να τον δουν να αγωνίζεται στο πρωτάθλημα Touring Cars, DTM.\nΑναρτήθηκε από Sportgreece στις 9/20/2011 08:02:00 π.μ. 0 σχόλια\nΟ Φλάβιο Μπριατόρε διέψευσε τις οποιεσδήποτε φήμες για επιστροφή του στα δρώμενα της Formula1 ως αφεντικό ομάδας, ενώ δε θα ήθελε να δει μαζί τους Σεμπάστιαν Φέτελ και Φερνάντο Αλόνσο.\nΑρνητικός στο ενδεχόμενο να επιστρέψει στη Formula1 είναι ο Φλάβιο Μπριατόρε, ο οποίος διέψευσε τις όποιες φήμες. «Δεν με ενδιαφέρει να επιστρέψω στο πρωτάθλημα της Φόρμουλα 1 σαν αφεντικό ομάδας.\nΗ Ιταλία είναι η χώρα των φημών, αυτός είναι και ο λόγος που πάντα σχετίζομαι με την Ferrari, αλλά αυτά είναι ανοησίες», δήλωσε ο Ιταλός για να αναφερθεί και στο δίδυμο του Φερνάντο Αλόνσο με τον Σεμπάστιαν Φέτελ. «Δεν θα τους ήθελα ποτέ μαζί. Αυτό θα αποδυνάμωνε την ομάδα, η οποία θα χωρίζονταν σε δύο μέρη».\nΑναρτήθηκε από Sportgreece στις 9/19/2011 07:54:00 π.μ. 0 σχόλια\nΑναρτήθηκε από Sportgreece στις 9/18/2011 08:40:00 π.μ. 0 σχόλια\nΗ Ferrari έστρεψε πλήρως την προσοχή της, πλέον, στην εξέλιξη του νέου της μονοθεσίου για το Παγκόσμιο Πρωτάθλημα Formula 1 του 2012 και, σύμφωνα με την ιταλική εφημερίδα Corriere dello Sport, στο σχεδιασμό του έχει υιοθετήσει την ανάρτηση της Red Bull RB7.\nΤο δημοσίευμα αναφέρει ότι το νέο υπό κλίμακα μοντέλο του 2012, που δοκιμάζει η Scuderia στην αεροσήραγγα, έχει pull-rod ανάρτηση, σε αντίθεση με την push-rod που επέμεινε να χρησιμοποιήσει φέτος. Η νέα ανάρτηση προσφέρει το πλεονέκτημα μικρότερου και χαμηλότερου πίσω μέρους του μονοθεσίου.\nΔεδομένου ότι ο Fernando Alonso είναι 112 βαθμούς πίσω από τον Sebastian Vettel στην κορυφή της βαθμολογίας, η Ferrari στους έξι τελευταίους φετινούς αγώνες θα δοκιμάσει μηχανικά και αεροδυναμικά εξαρτήματα του μονοθεσίου του 2012.\nΜε τη νέα φιλοσοφία της ανάρτησης για το 2012, η Scuderia ελπίζει όχι μόνο να αποκτήσει τα αεροδυναμικά οφέλη που συνεπάγονται οι συμπαγέστερες διαστάσεις του πίσω μέρους, αλλά και να λύσει ένα από τα βασικά φετινά της προβλήματα: την αδυναμία έγκαιρης θέρμανσης των ελαστικών.\nΟ υπεύθυνος του τομέα σασί στο Maranello, Pat Fry, τόνισε: "Η σταθερότητα στους κανονισμούς θα μας βοηθήσει, αλλά αυτή δεν εγγυάται αυτόματα ότι θα πλησιάσεις τους αντιπάλους σου. Ξέρουμε ότι έχουμε μια διαφορά απόδοσης και χρειαζόμαστε επιπλέον προσπάθεια για να απαλλαγούμε από αυτή.\nΑυτός είναι ένας από τους βασικούς μας στόχους για το χειμώνα. Αυτή τη στιγμή το μονοθέσιο της Red Bull είναι το σημείο αναφοράς, αλλά ο στόχος μας είναι να κερδίζουμε, όποιος κι αν είναι ο αντίπαλός μας".\nΑναρτήθηκε από Sportgreece στις 9/17/2011 08:13:00 π.μ. 0 σχόλια\nΕτικέτες ειδήσεις, σπόρ, circuit, f1, Ferrari, formula1, kartgr, news, team\nΟ Φέτελ έχει κερδίσει 8 από τους 13 αγώνες, έχει τερματίσει τέσσερις φορές 2ος και μια φορά 4ος. Πολλοί αναρωτούνται αν είναι το μονοθέσιο της Red Bull τόσο καλύτερο που να δικαιολογείται τέτοια διαφορά. Η απάντηση είναι ξεκάθαρα όχι. Αν η RB7 ήταν τόσο καλύτερη τότε ο Γουέμπερ θα τερμάτιζε σταθερά 2ος ή ενίοτε και 1ος και φυσικά στη βαθμολογία θα ήταν μπροστά από τους Αλόνσο, Μπάτον.\nΤο Ιταλικό GP θα ήταν συγκλονιστικό αν έλειπε από το κάδρο ο Φέτελ. Η μάχη της 2ης θέσης που δόθηκε ανάμεσα στις McLaren, τη Ferrari του Αλόνσο και τη Mercedes του Σουμάχερ είχε άγρια ομορφιά και την κέρδισε ο Μπάτον που στην 1η στροφή ήταν πίσω απ’ τους άλλους μονομάχους.\nΟ Φέτελ μπορεί να εξασφαλίσει μαθηματικά τον τίτλο στον επόμενο αγώνα στη Σιγκαπούρη αρκεί να πάρει 13 βαθμούς περισσότερους από τον Αλόνσο και 8 παραπάνω από τους Γουέμπερ, Μπάτον.\nΚατά την άποψή μας δυο είναι οι λόγοι που ο Φέτελ χαίρει τέτοιας διαφοράς. Ο πρώτος και κυριότερος είναι η ψυχολογία ο Γερμανός είναι σε φάση που «γεννάνε και τα κοκόρια» του.\nΧαρακτηριστικό το τι έκανε στη Μόντσα: Μέσα στο ναό της ταχύτητας, πόνταρε σε κοντή κλιμάκωση κιβωτίου θυσιάζοντας την τελική ταχύτητα! Φανταστείτε την έκπληξη όλων όταν είδαν το Φέτελ να παίρνει την pole με διαφορά μισού δευτερολέπτου από το Χάμιλτον και ταυτόχρονα να είναι ο πιο αργός από τους 24 πιλότους σε τελική ταχύτητα (327 km/h). Αυτό δεν συνέβαινε γιατί ο Γερμανός είχε πολλές αντιστάσεις λόγω μεγαλύτερης κλίσης στην πτέρυγα αλλά γιατί είχε επιλέξει κοντή 7η σχέση ποντάροντας ότι θα πάρει την pole και δε θα χρειαστεί να χρησιμοποιήσει DRS στον αγώνα γιατί θα είναι συνέχεια πρώτος. Για να μπορέσει κανείς να εκμεταλλευτεί το πλεονέκτημα της μείωσης των αντιστάσεων που δίνει το DRS πρέπει να έχει μακριά 7η ώστε να μην πιάνει κόφτη στις 18.000rpm ο κινητήρας με το που ανοίγει το φτερό οπότε να αυξάνεται η τελική ταχύτητα.\nΟ Φέτελ στη Μόντσα ήταν σίγουρος (!) ότι θα πάρει την pole και θα διατηρήσει την πρωτοπορία στον αγώνα γι’ αυτό και ρίσκαρε τέτοιο ακραίο set –up. Η Ferrari του Αλόνσο ήταν κατά 15km/h πιο γρήγορη στην ευθεία. Όπως ίσως είδατε ο Ισπανός πετάχτηκε ταχύτατα στην εκκίνηση και από την 4η θέση, έστριψε πρώτος αφήνοντας πίσω του το Φέτελ. Κάτι τέτοιο έμοιαζε καταστροφικό για τον αγώνα του Φέτελ αλλά ο Γερμανός απαίτησε το προσπέρασμα και το πέτυχε σ’ ένα απίθανο σημείο στα φρένα για την Ασκάρι χωρίς DRS! Αν αυτό δεν είναι ψυχολογία τότε τι είναι;\nΟ δεύτερος λόγος είναι ότι η ομάδα Red Bull έχει επικεντρωθεί γύρω του και τον αβαντάρουν σ’ όλα. Δεν είναι τυχαίο ότι όλα τα προβλήματα παρουσιάζονται στο μονοθέσιο του Γουέμπερ, εκεί γίνονται όλοι οι πειραματισμοί και παίρνονται ρίσκα. Επιπλέον όταν υπάρχει δίλλημα στη στρατηγική πάντα επιλέγουν αυτή που θεωρούν πιο λογική για το Φέτελ και αφήνουν την πιο ακραία για το Γουέμπερ.\nΑναρτήθηκε από Sportgreece στις 9/16/2011 07:59:00 π.μ. 0 σχόλια\nΔεκαπενταετία θα γιορτάσει το 2012 στη Φόρμουλα 1 ο Γιάρνο Τρούλι και μάλλον θα το γιορτάσει, ανοίγοντας ένα κρασί από ξεχωριστή σοδειά στους αμπελώνες του.\nΟ οδηγός από την Πεσκάρα θα παραμείνει στην Team Lotus και το 2012. Μόλις πριν από λίγες μέρες είχε διαβεβαιώσει ότι θα βρίσκεται στη Φόρμουλα 1 και την επόμενη χρονιά.\nΟ 37χρονος οδηγός που βρίσκεται στην ομάδα από την πρώτη της χρονιά στην F1, το 2010, τόνισε στις δηλώσεις του ότι "είμαι ικανοποιημένος που μπορώ να επιβεβαιώσω ότι το συμβόλαιο μου με την ομάδα της Lotus επεκτάθηκε μέχρι το 2012. Η πρόκληση που δέχθηκα όταν ήρθα στην ομάδα γίνεται ολοένα και πιο συναρπαστική. Είμαι ικανοποιημένος που μπορώ να βοηθήσω την ομάδα να κάνει βήματα προόδου τουλάχιστον για μία χρονιά ακόμη".\nΜε μία μόλις νίκη στο ενεργητικό του, το 2004 στο Μονακό, ο Τρούλι έχει αγωνιστεί με τη Minardi, την Prost, τη Jordan, τη Renault και βέβαια την Toyota, η αποχώρηση της οποίας τον ανάγκασε να στραφεί στη Lotus, μιας και δεν είχε άλλες προτάσεις.\nΑναρτήθηκε από Sportgreece στις 9/15/2011 08:01:00 π.μ. 0 σχόλια\nΕτικέτες ειδήσεις, σπόρ, f1, formula1, kartgr, Lotus, news, team, Trulli\nΟ τεχνικός διευθυντής της Williams, Σαμ Μάικλ θα αναλάβει καθήκοντα αγωνιστικού διευθυντή στη McLaren το 2012. Το παιχνίδι με τις μουσικές καρέκλες σε ότι έχει να κάνει με τα μέλη των ομάδων της Φόρμουλα 1 συνεχίζεται. Ο τεχνικός διευθυντής της Williams, Σαμ Μάικλ θα βρίσκεται την ερχόμενη σεζόν στη McLaren και μάλιστα στο πόστο του αγωνιστικού διευθυντή.Το προσεχές Grand Prix της Σιγκαπούρης θα είναι το τελευταίο στην 11χρονη θητεία του Μάικλ στη Williams κι ενώ είχε ανακοινωθεί ότι επρόκειτο να εγκαταλείψει το πόστο του μετά την Κορέα.\nΟ Μάιικλ ευχήθηκε να πανηγυρίσει πολλές νίκες με τη McLaren και είναι αλήθεια είναι ότι χρόνια έχουν να δουν στη Williams.\nΤην ευχή του έδωσε και ο σερ Φρανκ Γουίλιαμς στον υπάλληλο του. "Είμαι σίγουρος ότι ο Σαμ βρήκε ένα νέο ρόλο που θα τον βοηθήσει να συνεχίσει να διοχετεύει την ενέργεια, το πάθος και την εμπειρία του στη Φόρμουλα 1. Εκ μέρους όλων στη Williams του εύχομαι καλή επιτυχία στη νέα ομάδα του".\nΑναρτήθηκε από Sportgreece στις 9/14/2011 08:00:00 π.μ. 0 σχόλια\nΟ πρόεδρος της Scuderia Ferrari, Λούκα ντι Μοντεζέμολο βρέθηκε στα πάντοκ της Μόντσα και φυσικά η παρουσία του εκεί έβγαλε πολλές ειδήσεις. Ο 64χρονος Ιταλός πιστεύει ότι το μέλλον της F1 είναι η ανάπτυξη του διαδικτύου και ένας συνδυασμός ελεύθερης – συνδρομητικής τηλεόρασης.\nΑναφερόμενος στην φετινή απόδοση της Ferrari δεν μάσησε τα λόγια του: «Δεν βρισκόμαστε εκεί που θα θέλαμε».\nΟ Μοντεζέμολο υποστηρίζει ακόμη την ιδέα να συμμετέχουν οι κορυφαίες ομάδες με 3 μονοθέσια: «Πιστεύω ότι είναι μια καλή ιδέα. Αν οι μεγάλες ομάδες μπορούσαν να δώσουν ένα μονοθέσιο στις μικρές ομάδες τότε θα είχαμε πιο έντονο ανταγωνισμό. Θα μπορούσαν οι νέοι οδηγοί να αναδειχθούν ενώ θα υπήρχε και σημαντική εξοικονόμηση πόρων. Η F1 σήμερα εξαρτάται σε μεγάλο βαθμό, ίσως υπερβολικό από την αεροδυναμική ενώ η απαγόρευση των δοκιμών έχει ανάγει σε πρώτη προτεραιότητα τη δουλειά στον προσομοιωτή. Βέβαια φτάσαμε εδώ από το εντελώς αντίθετο άκρο καθώς την προηγούμενη δεκαετία το είχαμε παρακάνει με τις δοκιμές».\nΑναφερόμενος στις αλλαγές στην ομάδα ο πρόεδρος τόνισε: «Για πολύ καιρό υποστήριζα τη σταθερότητα». Ο Λούκα ντι Μοντεζέμολο θα βρίσκεται στην Διεθνή Έκθεση της Φρανκφούρτης αύριο για τα αποκαλυπτήρια της νέας Ferrari Spider 458.\nΑναρτήθηκε από Sportgreece στις 9/13/2011 08:05:00 π.μ. 0 σχόλια\nΠρόσωπο του αγώνα ο Μίχαελ Σουμάχερ. Με το μετριότατο μονοθέσιο της Mercedes κράτησε για 28 γύρους πίσω του τον Λιούις Χάμιλτον, όμως τελικά δεν κατάφερε να πάρει μία θέση στο βάθρο για πρώτη φορά από το 2006.Ακόμα μία φορά εγκατέλειψε ο Μαρκ Ουέμπερ και είδε τον Φερνάντο Αλόνσο να τον προσπερνά στη βαθμολογία των πιλότων.\nΗ τελική κατάταξη1.Σεμπάστιαν Φέτελ Red Bull Renault 1:20:46.172\n2.Τζένσον Μπάτον McLaren Mercedes +9.590 δευτ.\n3.Φερνάντο Αλόνσο Ferrari +16.909\n4.Λιούις Χάμιλτον McLaren Mercedes +17.471\n5.Mίκαελ Σουμάχερ Mercedes +32.677\n6.Φελίπε Μάσα Ferrari +42.993\n7.Χάιμε Αλγκερσουάρι Toro Rosso Ferrari +1 γύρος\n8.Πολ Ντι Ρέστα Force India Mercedes +1 γύρος\n9.Μπρούνο Σένα Renault +1 γύρος\n10.Σεμπάστιαν Μπουέμι Toro Rosso Ferrari + 1 γύρος\n12.Ρούμπενς Μπαρικέλο Williams Cosworth + 1 γύρος\n13.Χέικι Κοβαλάινεν Lotus Renault + 1 γύρος\n14.Γιάρνο Τρούλι Lotus Renault + 1 γύρος\n15.Τίμο Γκλοκ Virgin Cosworth + 1 γύρος\nΤαχύτερος Γύρος: Χάμιλτον 1:26.187\nΑναρτήθηκε από Sportgreece στις 9/12/2011 08:06:00 π.μ. 0 σχόλια\nΗ πίστα της Μόντσα είναι ο Ναός της Φόρμουλα 1! Κι αν οι οδηγοί τρελαίνονται για το Σπα ή για την αίγλη μιας νίκης στο Μονακό, η πίστα που βρίσκεται μέσα σε ένα βασιλικό πάρκο βόρεια του Μιλάνου είναι το σπίτι όλων. Ιταλών και μη!Στη Μόντσα ζει και βασιλεύει ο Θεός της ταχύτητας. Και όπως κάθε Μεγαλοδύναμος απαιτεί θυσίες από τους πιστόυς του. Ανθρώπινο αίμα έχει χυθεί στη μήκους 5.8 χιλιομέτρων πίστα (σήμερα). 52 οδηγοί και περίπου 35 θεατές έχουν θυσιαστεί για την αγάπη τους στην αδρεναλίνη και στο περίφημο όριο.\nΟ σπουδαιότερος Ιταλός οδηγών όλων των εποχών, ο Αλμπέρτο Ασκάρι, ο πρώτος μετά θάνατον παγκόσμιος πρωταθλητής, Αυστριακός Γιόχεν Ριντ και ο Σουηδός Θεός της στροφής, Ρόνι Πέτερσον όλοι συνάντησαν το θάνατο στη Μόντσα.\nΣαν σήμερα πριν από πενήντα χρόνια ο αείμνηστος πλέον Φιλ Χιλ έγινε ο πρώτος παγκόσμιος πρωταθλητής από τις Ηνωμένες Πολιτείες. Ο τίτλος του γράφτηκε με αίμα, καθώς ο φίλος του, τιμέιτ του στη Ferrari και αντίπαλος του στη διεκδίκηση του πρωταθλήματος, ο Γερμανός Βόλφγκανγκ φον Τριπς είχε υποκύψει στα τραύματα του. Δεκατέσσερις θεατές τον ακολούθησαν στον άλλο κόσμο.\nΣτην απονομή ο Χιλ ενημερώθηκε για τον θάνατο του 33χρονου Γερμανού αριστοκράτη και άρχισε να κλαίει. Όπως καταλάβατε ο αγώνας συνεχίστηκε και ολοκληρώθηκε, όπως συμβαίνει πάντα.\nΤο "μικρόβιο" και η επίσκεψη στην Ελλάδα\nΜέχρι την εμφάνιση του Μίκαελ Σουμάχερ ο Κόμης Φον Τριπς ήταν ο σπουδαιότερος Γερμανός οδηγός αγώνων. Η μητέρα του, η Κοντέσα Τέσα Μπέργκε φον Τριπς τον παρακαλούσε δεκαπέντε χρόνια να σταματήσει "αυτό το σκληρό παιχνίδι". Το οικογενειακό κάστρο Χέμερσμπαχ βρισκόταν κοντά στην πίστα του Νίρμπουργκρινγκ. Ο μοναχογιός της δεν θα μπορούσε να μη γοητευθεί από την ταχύτητα. Πρώτα οι μοτοσικλέτες και μετά τα αυτοκίνητα.\n"Αγαπώ τους αγώνες", απαντούσε ο Φον Τριπς στις παρακλήσεις της μητέρας του. Τα χρήματα ήταν άφθονα και μπορούσε να έχει τα γρηγορότερα αυτοκίνητα στη διάθεση του. Αρκεί να το ήθελε! Αγωνιζόταν σε ολόκληρη την Ευρώπη και η χάρη του έφτασε και στη χώρα μας όπου αγωνίστηκε δύο φορές το 1957 και το 1958 στην ανάβαση της Πάρνηθας.\nΤρίτη και φαρμακερή στη Μόντσα\nΗ πίστα στην... αυθεντική της μορφή ήταν επικίνδυνη. Ο αριστοκράτης με σπουδές γεωπονικής ή "Count Crash", όπως ήταν το παρατσούκλι του είχε "πληγωθεί" δύο φορές στην πίστα. Το 1956 η Ferrari που οδηγούσε ρόλαρε οκτώ φορές, δίχως να τραυματιστεί. Δύο χρόνια αργότερα μπήκε άτσαλα στην πρώτη στροφή και υπέστη κάταγμα στο πόδι που τον άφησε εκτός αγώνων μια ολόκληρη σεζόν.\nΤο 1961 οδηγούσε προσεκτικά. Ήταν κοντά στο στόχο του. Είχε δύο νίκες ήδη στο Εντρέ και στο Ζάντβορτ και ξεκινούσε τον αγώνα από την πολ ποζίσιον. Για πρώτη και τελευταία φορά. Περισσότεροι από 50.000 Ιταλοί βρίσκονταν στις κερκίδες, ορισμένοι και μπροστά από τα κιγκλιδώματα για να χειροκροτήσουν τις πέντε κατακόκκινες Ferrari.\nΟ Φον Τριπς έκανε κακή εκκίνηση, άλλωστε η εκκίνηση δεν ήταν το δυνατό του σημείο. Στον 1ο γύρο ήταν πέμπτος πίσω από τρεις Ferrari (και του Χιλ) και από την πράσινη Lotus του ανερχόμενου αστέρα, Τζίμι Κλαρκ.\nΟ Γερμανός πρωτοπόρος της βαθμολογίας είχε 42 γύρους μπροστά του για να βρεθεί στην πολυπόθητη πρώτη θέση. Τότε δεν υπήρχαν τακτικές, ούτε δεδομένα. Ανυπόμονος προσπέρασε την πρώτη Ferrari και ανέβηκε τέταρτος πίσω από τον Κλαρκ.\nΒιάστηκε και δίχως να υπάρχει αρκετός χώρος, επιχείρησε να προσπεράσει τον Βρετανό σε δύσκολο σημείο. Ακούμπησαν τα δύο μονοθέσια. Πρώτα η Lotus ακολούθησε τρελή πορεία για να σταματήσει με τον Κλαρκ να γλυτώνει από θαύμα. Η Ferrari του Φον Τριπς όμως προσέκρουσε στον φράχτη, σκοτώνοντας πέντε θεατές επί τόπου οι οποίοι κάθονταν στον περιβάλλοντα χώρο της πίστας.\nΑναρτήθηκε από Sportgreece στις 9/11/2011 08:41:00 π.μ. 0 σχόλια\nΕπίδειξη δύναμης από τον παγκόσμιο πρωταθλητή Σεμπάστιαν Φέτελ σήμερα στη Μόντσα που όχι μόνο πέτυχε με άνεση τον ταχύτερο χρόνο αλλά είχε και την δυνατότητα να τον βελτιώσει αφήνοντας τους διώκτες του πίσω κατά τουλάχιστον μισό δευτερόλεπτο.\nΕντυπωσιακή είναι η διαφορά του Γερμανού από τον έτερο πιλότο της Red Bull Μαρκ Γουέμπερ στα επτά δέκατα σα να τρέχουν με διαφορετικά μονοθέσια αυτοί οι δυο.\nΜεγάλη απογοήτευση για τους τιφόζι που είδαν τις Ferrari να περιορίζονται στην 4η και 6η θέση αντίστοιχα παρότι τα κόκκινα μονοθέσια δείχνουν να έχουν το κάτι παραπάνω σε τελική ταχύτητα.\nΟ ίδιος ο Σεμπάστιαν Φέτελ μιλώντας σχετικά μετά στη συνέντευξη Τύπου δήλωσε εντυπωσιασμένος από το μέγεθος της διαφοράς: «Περιμέναμε να είναι πολύ μικρότερη η διαφορά. Ξεκινώντας την τελευταία προσπάθεια ήξερα ότι είχα περιθώριο να βελτιώσω και βρέθηκαν δυο μονοθέσια εμπρός μου και με βοήθησαν να κινηθώ πιο γρήγορα στην ευθεία Σίγουρα όμως δεν περίμενα να πάρω την pole με τέτοια διαφορά σήμερα σε μια πίστα που θεωρητικά δεν ταιριάζει με το μονοθέσιο μας. Αλλά φέτος το μονοθέσιο είναι πολύ καλό με τέλειο ζύγισμα αν και πολλοί πιστεύουν ότι δεν έχουμε αρκετά μεγάλη κλίση στο φτερό και γλιστράει. Πιστεύω ότι μπορώ να κρατηθώ μπροστά αύριο. Νιώθω ανταγωνιστικός και έχω το σωστό ζύγισμα» κατέληξε ο πρωταθλητής.\nΑπό την πλευρά του ο Λιούις Χάμιλτον που έκανε λάθος στην τελευταία προσπάθεια θεωρεί άπιαστη την επίδοση του Φέτελ: «Ότι κι αν έκανα το μονοθέσιο μου δεν είχε δυνατότητα να κινηθεί μισό δευτερόλεπτο ταχύτερα. Μπορεί να έβρισκα άλλα δυο δέκατα αν ήμουν άψογος. Ο Σεμπάστιαν ήταν ταχύτερος σήμερα, πίστευα ότι μπορούσαμε να τον απειλήσουμε αλλά ήταν άπιαστος στον τελευταίο γύρο.\nΣτο Q1 και στο Q2 ήμασταν πολύ κοντά και ξαφνικά στο Q3 βρήκε άλλο μισό δευτερόλεπτο. Αύριο είναι δύσκολος αγώνας έχω στόχο πρώτον να τερματίσω και δεύτερον όσο πιο ψηλά μπορώ. Ελπίζω τα πράγματα να εξελιχθούν για μένα καλύτερα απ’ ότι στον προηγούμενο αγώνα».\nΑπό την πλευρά του ο Τζένσον Μπάτον ήταν έκπληκτος με το μέγεθος της διαφοράς: «Συμφωνώ με το Λιούις ότι και να κάναμε σήμερα δεν θα μπορούσαμε να πετύχουμε χρόνο παραπλήσιο με του Φέτελ. Το περίεργο είναι ότι το μονοθέσιο του παρότι δεν έχει πολύ φτερό είναι ταχύτερο από το δικό μας στην τελευταία στροφή. Δεν το καταλαβαίνω αυτό. Πρέπει να συγκεντρωθούμε στον αγώνα για να μαζέψουμε βαθμούς. Η pole position φέτος δεν είναι όσο σημαντική ήταν άλλες χρονιές» κατέληξε προβληματισμένος ο Μπάτον.\nΑναρτήθηκε από Sportgreece στις 9/10/2011 08:03:00 μ.μ. 0 σχόλια\nGP Ιταλίας 2011, ΕΔ2: ΟΛΑ ΓΙΑ ΤΟΝ Sebastian Vettel\nΟ πρωτοπόρος του πρωταθλήματος της Formula 1, Sebastian Vettel, επέστρεψε στην κορυφή των χρόνων στη δεύτερη περίοδο των ελεύθερων δοκιμών του GP Ιταλίας, ενόψει του 13ου φετινού πρωταθλήματος. Ωστόσο, ο χρόνος του ήταν ενάμισι δέκατο πιο αργός από τον καλύτερο της πρώτης περιόδου, τον οποίο είχε πετύχει η Lewis Hamilton της McLaren.\nΟ Άγγλος πλησίασε τον S. Vettel στα 36 χιλιοστά του δευτερολέπτου και έδειξε ότι είχε τη δυναμική να κινηθεί και ταχύτερα. Παράλληλα, με τον τρίτο χρόνο ο Michael Schumacher εμφάνισε λίγη από τη δυναμική που αναμένεται να έχει η Mercedes W02 στη Monza, λόγω του σχεδιασμού της πίστας.\nΟ Γερμανός ήταν ταχύτερος από τις Ferrari των Felipe Massa και Fernando Alonso, που βελτιώθηκαν σε σχέση με το πρωί. Οι Mark Webber και Jenson Button αυτή τη φορά δεν ακολούθησαν τον κορυφαίο ρυθμό, ενώ ο Bruno Senna πέτυχε τον 10ο χρόνο, μπροστά από τον ομόλογό του στη Renault GP, Vitaly Petrov.\nΝωρίς στο 90λεπτο ο Sebastien Buemi βγήκε από το δρόμο στην τελευταία στροφή, Parabolica, προσέκρουσε στις μπαριέρες και προκάλεσε σημαντική ζημιά στην Toro Rosso, χωρίς πάντως να τραυματιστεί.\nF1 - GP ΙΤΑΛΙΑΣ 2011 ΕΛΕΥΘΕΡΕΣ ΔΟΚΙΜΕΣ 2\n1. Vettel (RBR) 1:24.010\n2. Hamilton (McLaren) 1:24.046 +0.036\n3. Schumacher (Mercedes) 1:24.347 +0.337\n4. Massa (Ferrari) 1:24.366 +0.356\n5. Alonso (Ferrari) 1:24.433 +0.423\n6. Webber (RBR) 1:24.468 +0.458\n7. Button (McLaren) 1:24.508 +0.498\n8. Perez (Sauber) 1:25.097 +1.087\n9. Kobayashi (Sauber) 1:25.182 +1.172\n10. Senna (Renault) 1:25.325 +1.315\n11. Petrov (Renault) 1:25.450 +1.440\n12. Sutil (Force India) 1:25.496 +1.486\n13. Di Resta (Force India) 1:25.683 +1.673\n14. Alguersuari (STR) 1:25.758 +1.748\n15. Barrichello (Williams) 1:26.202 +2.192\n16. Maldonado (Williams) 1:26.353 +2.343\n17. Buemi (STR) 1:28.347 +4.337\n18. Trulli (Lotus) 1:28.559 +4.549\n19. Kovalainen (Lotus) 1:28.605 +4.595\n20. Glock (Virgin) 1:28.804 +4.794\n21. Liuzzi (Hispania) 1:29.162 +5.152\n22. Rosberg (Mercedes) 1:29.184 +5.174\n23. D’Ambrosio (Virgin) 1:29.622 +5.612\n24. Ricciardo (Hispania) 1:29.841 +5.831\nΑναρτήθηκε από Sportgreece στις 9/10/2011 08:30:00 π.μ. 0 σχόλια\nΔεν έχουν ζήσει πολλοί οδηγοί το συναίσθημα να τερματίζεις πρώτος με τη Ferrari στην πίστα της Μόντσα. Ο Φερνάντο Αλόνσο ήταν τυχερός το 2010. Στην πρώτη του χρονιά στη scuderia αντίκρισε πρώτος την καρό σημαία.\nΟ δύο φορές παγκόσμιος πρωταθλητής γνωρίζει ότι το θαύμα ίσως δεν επαναληφθεί φέτος, μιας και η Ferrari δεν είναι όσο ανταγωνιστική πρέπει στους τελευταίους αγώνες για να ενοχλήσει τη Red Bull και τη MvLaren Mercedes.\n"H Mόντσα είναι μοναδική. Δίνουμε το 100% σε κάθε σαββατοκύριακο, αλλά εδώ υπάρχει μεγαλύτερη... φροντίδα. Υπάρχει μια εκπληκτική ατμόσφαιρα και ένα ιδιαίτερο κίνητρο, το οποίο ξεκινάει από τους μηχανικούς. Η νίκη μου πέρυσι ήταν εκπληκτική και συνοδεύτηκε από όλο το πάθος που τρέφουν οι άνθρωποι εδώ στην Ιταλία για τη Ferrari. Αυτός είναι ο στόχος μας, να πάμε καλά και να απολαύσουμε τον αγώνα", σχολίασε ο οδηγός από το Οβιέδο.\nΛογικά μετά από αυτόν τον αγώνα ολόκληρο το βάρος θα πέσει στην προετοιμασία του καινούργιου μονοθεσίου, ενός περισσότερου επιθετικού μετά το φετινό που χαρακτηρίστηκε "συντηρητικό" από τους ανθρώπους της Ferrari.\nΟ Αλόνσο κρατάει μικρό καλάθι γιατί αγωνίζεται πολλά χρόνια στη Φόρμουλα 1: "Είναι πολύ ιδιαίτερο σπορ. Ακόμη κι αν πιστεύεις στον εαυτό του και δουλεύεις 24 ώρες την ημέρα, όταν ρίξεις το μονοθέσιο στην πίστα ενδεχομένως να σε περιμένουν ορισμένες ευχάριστες και δυσάρεστες εκπλήξεις".\nΟ Ισπανός κατέληξε λέγοντας "την επόμενη χρονιά, δουλεύουμε πολύ σκληρά για να είμαστε ανταγωνιστικοί από την αρχή. Αυτός είναι ο στόχος και η δύσκολη δουλειά που έχουμε να κάνουμε. Έχουμε την προοπτική, τους σωστούς ανθρώπους, τις εγκαταστάσεις για να είμαστε ανταγωνιστικοί από την αρχή\nΑναρτήθηκε από Sportgreece στις 9/09/2011 08:14:00 π.μ. 0 σχόλια\nΠιο επιτυχημένος από κάθε άλλη χρονιά αναμένεται να είναι ο φετινός αγώνας της Φόρμουλα 1 στην Μόντσα αφού συμπίπτει και με τον εορτασμό των 150 χρόνων από την ενοποίηση της Ιταλίας .\nΣε όλα αυτά πρέπει να προστεθούν οι 360 νέες θέσεις εργασίας που δημιουργήθηκαν για ένα αρκετά σημαντικό χρονικό διάστημα προκειμένου να έρθει εις πέρας η διοργάνωση και τέλος η αντικειμενική αξία τελικά του συγκεκριμένου αγώνα που πλέον πλησιάζει τα 3,78 δις ευρώ!! Και κάποιοι ακόμη ψάχνουν χρήση για το Ελληνικό...\nΑναρτήθηκε από Sportgreece στις 9/08/2011 08:04:00 π.μ. 0 σχόλια\nΟ Bruno Senna δήλωσε ότι θα κάνει τα πάντα για να εξελίξει την ταχύτητά του και την κατανόησή του επί των τεχνικών θεμάτων στη Formula 1, ώστε να εκμεταλλευτεί στο έπακρο τη μεγαλύτερη ευκαιρία που του παρουσιάστηκε στο σπορ – τη συμμετοχή του με τη Renault GP στα οκτώ τελευταία Grands Prix του φετινού πρωταθλήματος.\nΟ Βραζιλιάνος, ανιψιός του αλησμόνητου Ayrton, αντικατέστησε τον Nick Heidfeld στην ομάδα του Enstone στο GP Βελγίου και με την 7η θέση του στην εκκίνηση (μπροστά από τον ομόλογό του, Vitaly Petrov), ειδικά στην τόσο απαιτητική πίστα του Spa, κέρδισε την εμπιστοσύνη της Renault GP.\nΑρχικά ήταν αμφίβολο ότι ο Bruno Senna θα αγωνιζόταν και πέραν του GP Ιταλίας (11/09), διότι μετά τον αγώνα της Monza θα εκδικαζόταν η προσφυγή του Nick Heidfeld στο Ανώτατο Δικαστήριο του Λονδίνου σχετικά με τη λύση του συμβολαίου του από την ομάδα.\nΩστόσο, ο Γερμανός και η Renault GP πρόσφατα κατέληξαν σε συμβιβασμό εκτός δικαστηρίου κι έτσι η ομάδα του Enstone επιβεβαίωσε επισήμως ότι ο Bruno Senna θα αγωνιστεί και στα υπόλοιπα επτά φετινά εναπομείναντα Grands Prix.\n"Η πίεση για αποτελέσματα προέρχεται κυρίως από τον εαυτό μου, αλλά αυτή η ανακοίνωση αφαιρεί το αίσθημα ανασφάλειας. Είμαι ενθουσιασμένος. Σημαίνει ότι μπορώ να πάω στον επόμενο αγώνα και να ρισκάρω περισσότερο", δήλωσε ο Bruno Senna για το συμβιβασμό της Renault GP με τον Nick Heidfeld.\nΣχετικά με τη δική του εξέλιξη, συνέχισε: "Ελπίζω να μην χρειαστεί πολύ καιρός [να αναπτύξω την ταχύτητά μου]. Είμαι προνομιούχος έχοντας μια σπουδαία ομάδα πίσω μου, η οποία θα μου δώσει όλη την απαραίτητη υποστήριξη για επιταχύνω την περίοδο εκμάθησής μου.\nΕίναι σπουδαίο να οδηγείς για μια ομάδα που έχει κερδίσει πρωταθλήματα κι έχει τόση ιστορία. Επίσης, η R31 είναι πολύ πιο εξελιγμένο μονοθέσιο (σ.σ.: σε σχέση με την Hispania που οδηγούσε το 2010). Μου δίνει περισσότερη ευχαρίστηση και αυτοπεποίθηση να πιέσω στο όριο. Όσο ταχύτερα πας, τόσο πιο πολύ το διασεκδάζεις".\nΓια την εκμβάθηση της τεχνικής πλευράς της F1, ο 27χρονος συμπλήρωσε: "Νομίζω ότι πάντοτε μπορούσα να προσφέρω καλές πληροφορίες για το αυτοκίνητο. Πιστεύω ότι μαθαίνω γρήγορα, οπότε θα χρησιμοποιήσω ό,τι έμαθα τους τελευταίους έξι μήνες ως δοκιμαστής, συμμετέχοντας στις τεχνικές αναλύσεις.\nΑναρτήθηκε από Sportgreece στις 9/07/2011 07:57:00 π.μ. 0 σχόλια\nΕτικέτες ειδήσεις, σπόρ, f1, formula1, kartgr, news, Senna, team\nΜπορεί να είναι παλιό, αλλά πολύ.. καλό και αποτυπώνει μέρος της πραγματικότητας. Γιατί στη Formula 1 δεν υπάρχει κανένας Έλληνας; Η απάντηση βρίσκεται στους… χορηγούς, αλλά, εάν δώσουμε απάντηση με έντονη δόση χιούμορ, τότε μπορείτε να καταλάβετε γιατί…\n1) Ο Έλληνας δεν μπορεί να οδηγεί σε κανονικό δρόμο χωρίς λακκούβες, σαμαράκια, σκαψίματα της Δ.Ε.Η.. Συνέπεια αυτού θα είναι να κοιμηθεί στο τιμόνι.\n2) Η Formula 1 δεν διαθέτει κόρνα... Πώς θα μπορέσει, λοιπόν, να σπάσει τα νεύρα του προπορευόμενου;\n3) Η Formula 1 δεν διαθέτει τασάκι, ράδιο CD Player, υδραυλική φραπεδιέρα, θήκη για το κινητό και ειδική θήκη για τα γυαλιά ηλίου. Η οδήγηση γίνεται βαρετή.\n4) Στη Formula 1 δεν έχει μέρος για να βάλει το μαξιλαράκι που γράφει «I Love You», το αρκουδάκι που του χάρισε το μωρό του, το μπρελόκ της αγαπημένης του ομάδας, το μαγνητάκι που γράφει «Μπαμπά, μην τρέχεις», το σκόρδο, τη χάντρα και κάνα-δυο άλλα χαϊμαλιά.\n6) Στην πίστα της Formula 1, έχει μόνο ένα φανάρι το οποίο: δεν μπορεί να το παραβιάσει, ούτε να κορνάρει, για να ξεκινήσει ο περίεργος που είναι μπροστά, ούτε μπορεί να ξεκινήσει όποτε του καπνίσει ή να κάνει πως δεν το είδε ή ακόμα και να σταματήσει μετά από αυτό.\n8) Από τα pit stop δεν μπορεί να βγει «κομμάτια», όπως θα έκανε ξεπαρκάροντας.\n9) Στη Formula 1, δεν υπάρχουν διασταυρώσεις με προτεραιότητα, για να τις παραβιάσει.\n10) Όταν κάποιος τον προσπεράσει στην πίστα, δεν είναι καθόλου «ηλίθιος» και «άχρηστος»!\nΑναρτήθηκε από Sportgreece στις 9/06/2011 08:13:00 π.μ. 0 σχόλια\nΑπό τότε που πήγε ο Σουμάχερ στη Ferrari (σ.σ: το 1996) άρχισαν οι συζητήσεις όσον αφορά στην ποιότητα του θεάματος που πρόσφερε η F1. Εδώ και 16 χρόνια άλλοτε λιγότερο, άλλοτε περισσότερο οι τηλεθεατές των GP (σ.σ: ξεπερνούν τα 1.2δις σε κάθε αγώνα παγκοσμίως) έμεναν με μια αίσθηση ανικανοποίητου όσον αφορά στη δράση στην πίστα.\nΦέτος για πρώτη φορά τα πράγματα έχουν αλλάξει δραστικά. Οι αγώνες είναι συναρπαστικοί και το όποιο αποτέλεσμα των δοκιμών (σ.σ: εδώ υπάρχει πρόβλημα στο θέαμα) δεν παίζει σημαντικό ρόλο.\nΗ επιτυχία των αλλαγών στους κανονισμούς έγκειται στο ότι δεν υπήρξε μια συγκεκριμένη διάταξη που ανέτρεψε την εικόνα. Αντίθετα η επαναφορά του KERS, η υιοθέτηση της κινητής πίσω αεροτομής (DRS) αλλά και η διαφορετική προσέγγιση της Pirelli όσον αφορά στον τρόπο λειτουργίας και απόδοσης των ελαστικών έχουν επιδράσει εξίσου στην αύξηση των προσπερασμάτων αλλά και στη δραματοποίηση της πλοκής των αγώνων.\nΑς αφήσουμε τους αριθμούς να μιλήσουν. Στους 12 αγώνες έως τώρα τα προσπεράσματα ξεπέρασαν τα 700. Απ’ αυτά μόνο το 30% οφείλονται σε χρήση DRS και αναφερόμαστε σε προσπεράσματα ανάμεσα σε μονοθέσια με παραπλήσιο ρυθμό περιστροφής. Δεν είναι όμως μόνο τα προσπεράσματα που έγιναν αλλά και αυτά που δεν έγιναν τελικά. Οι μάχες πτέρυγα με πτέρυγα είναι συναρπαστικές και αυτό σε μεγάλο βαθμό οφείλεται στη συμπεριφορά των ελαστικών της Pirelli.\nΗ εκτεταμένη χρήση της μαλακής γόμας με την οποία έχει διανυθεί το 70% των φετινών αγωνιστικών χιλιομέτρων θα μπορούσε υπό άλλες συνθήκες να έχει οδηγήσει σε προβλέψιμη συμπεριφορά. Όμως η φθορά των ελαστικών που δεν αντέχουν 100km, τα ιδιαίτερα χαρακτηριστικά τους που αμείβουν όσους τα προστατεύουν (σ.σ: Μπάτον), η απότομη πτώση στην απόδοσή τους, η ευαισθησία τους στις μεταβολές της θερμοκρασίας κάνουν τη διαφορά.\nΑναρτήθηκε από Sportgreece στις 9/05/2011 08:00:00 π.μ. 0 σχόλια\nΛίγο πριν το βελγικό grand prix, η αυστριακή ομάδα ανακοίνωσε επίσημα ότι ανανέωσε το συμβόλαιό της με τον Mark Webber για ένα ακόμα χρόνο, για το παγκόσμιο πρωτάθλημα της Formula 1 του 2012. Έτσι, ο 35χρονος πλέον Αυστραλός θα μείνει στην ομάδα του Milton Keynes για 6η συνεχή χρονιά.\nΚαλύτερο δώρο δεν θα μπορούσαν οι άνθρωποι της Red Bull Racing να κάνουν στον Αυστραλό πιλότο τους, ο οποίος γιόρτασε στο Spa-Francorchamps τα 35α γενέθλια του…\nΜέχρι να έρθει βέβαια η επίσημη ανακοίνωση είχαν προηγηθεί πολλές εβδομάδες με φήμες και παιχνίδια marketing σχετικά με το ποιος θα βρεθεί στην θέση του Αυστραλού. Στελέχη της αυστριακής ομάδας όπως ο σύμβουλος Helmut Marko ενεπλάκησαν σε αυτές, ωστόσο, ο Christian Horner ανέφερε συνεχώς χαρακτηριστικά ότι η διαπραγμαύτεση με τον Mark Webber θα γινόταν στο τέλος του καλοκαιριού, κάτι και το οποίο τελικά έγινε…\nΑπό την άλλη, ο Mark Webber, έχοντας κατακτήσει 6 νίκες, 9 pole positions και 25 θέσεις βάθρου με την Red Bull Racing, μετά την ανακοίνωση της ανανέωσης του συμβολαίου του με τους Αυστριακούς ανέφερε χαρακτηριστικά στους δημοσιογράφους του ειδικού τύπου ότι: «Θέλω να συνεχίσω να αγωνίζομαι στην κορυφή της Formula 1 κι έτσι δεν ήθελε πολύ σκέψη να παραμείνω στη Red Bull Racing για ένα χρόνο ακόμα. Το κίνητρό μου να πετύχω τα καλύτερα αποτελέσματα, για τον εαυτό μου και την ομάδα, είναι ακόμα πολύ μεγάλο».\nΟ Christian Horner συμπληρώνοντας ανάφερε ότι: «Όταν καθίσαμε και ξεκινήσαμε τη συζήτηση για το 2012 ήταν αμέσως εμφανές ότι ο Mark και η ομάδα θέλαμε να συνεχίσουμε αυτή την επιτυχημένη συνεργασία. Η συμφωνία για την επέκταση του συμβολαίου στο 2012 ήταν ξεκάθαρη. Ο Mark γνωρίζει καλά την ομάδα, μιας κι είναι μαζί μας από το 2007, ενώ το κίνητρο, η φυσική του κατάσταση και η αφοσίωσή του βρίσκονται ακόμα στο υψηλό επίπεδο που ήταν πάντοτε».\nΑναρτήθηκε από Sportgreece στις 9/04/2011 08:36:00 π.μ. 0 σχόλια\nΕτικέτες ειδήσεις, σπόρ, f1, formula1, kartgr, news, Red Bull, team, Webber\nΗ χθεσινή ανακοίνωση του επίσημου προγράμματος της F1 που έθεσε οριστικά εκτός το Τουρκικό GP ελάχιστα αιφνιδίασε όσους γνωρίζουν σε βάθος τα γεγονότα.\nΗ «επιτυχία» της Τουρκίας να αναλάβει την οργάνωση GP κόστισε πάνω από 400 εκ. ευρώ. Τα 100 απ’ αυτά δαπανήθηκαν για δικαιώματα οργάνωσης, τα 250εκ. για τη δημιουργία της πίστας και τα υπόλοιπα ήταν χασούρα και πρόστιμα στα επτά χρόνια που οι γείτονες οργάνωναν τον αγώνα.\nΠροσωπικά είπαμε για πρώτη φορά ότι το Τουρκικό GP δεν έχει μέλλον όταν είδαμε πριν 3 χρόνια τα μαύρα καλύμματα που σκέπαζαν τις άδειες κερκίδες για να αμβλυνθούν οι εντυπώσεις που προκαλούσε η έλλειψη θεατών. Μέχρι τότε βέβαια έγιναν λάθη πολλά.\nΠρώτον η επιλογή της περιοχής, αναξιοποίητοι βαλτότοποι ήταν και σε μεγάλο ποσοστό παραμένουν οι εκτάσεις στο Κουρκόιτ. Ένας αγώνας μέσα στους δρόμους της Πόλης πιθανόν θα είχε άλλη δυναμική.\nΔεύτερον την πρώτη χρονιά που ο κόσμος κατέκλυσε την πίστα (σ.σ: ανάμεσά τους 60 χιλιάδες Έλληνες) οι εγκαταστάσεις δεν ήταν έτοιμες, ούτε οι δρόμοι με αποτέλεσμα οι θεατές να υποστούν τη Μεγάλη Ταλαιπωρία.\nΌντας τότε σε αποστολή για λογαριασμό του Alpha γίναμε μάρτυρες απίστευτων σκηνών που αποτέλεσαν τροχοπέδη στη δυναμική του αγώνα.\nΤρίτον την επόμενη χρονιά η ατυχής επιλογή να δοθεί το τρόπαιο στο νικητή Φελίπε Μάσα από εκπρόσωπο του ψευδοκράτους οδήγησε σε εξοντωτικό πρόστιμο (10 εκ. δολάρια) και αρνητική προβολή.\nΑυτό αποτέλεσε την αρχή των οικονομικών προβλημάτων των οργανωτών που γρήγορα φαλίρισαν. Το Εμπορικό Επιμελητήριο της Κωνσταντινούπολης που είναι ο οικονομικός αιμοδότης του εγχειρήματος ζήτησε από τον ισχυρό άντρα της F1, Μπέρνι Έκλεστον βοήθεια και αυτός έναντι αδρού τιμήματος ανέλαβε την οργάνωση.\nΌμως παρά τις προσπάθειες η τοπική κοινωνία δεν ενδιαφέρθηκε εκ νέου για το GP ή γενικότερα το μηχανοκίνητο αθλητισμό. Από τη διαχείριση της πίστας είναι χαρακτηριστικό ότι ελάχιστες δραστηριότητες συμβαίνουν τις υπόλοιπες 362 ημέρες που δεν έχει F1 το πρόγραμμα. Όλα αυτά παρότι οι εγκαταστάσεις είναι άρτιες.\nΦέτος το Μάιο που ξαναβρεθήκαμε στο Istanbul Park για να καλύψουμε τον αγώνα για λογαριασμό του Alpha ακούσαμε τον Έκλεστον να λέει: «Εγώ δημιούργησα αυτό το μέρος και δε θέλω να φύγω αλλά πρέπει να τα βρούμε στα λεφτά».\nΑναρτήθηκε από Sportgreece στις 9/03/2011 08:11:00 π.μ. 0 σχόλια\nΜε έναν διπλό αγώνα ολοκληρώνεται το Ιταλικό Πρωτάθλημα Kartgrandprix για το 2011. Με τη διεξαγωγή του 7ου και 8ου αγώνα μέσα σε ένα Σαββατοκύριακο θα πέσει στην πίστα της Pomposa η αυλαία του πολύ επιτυχημένου θεσμού που συγκέντρωσε το ενδιαφέρον σχεδόν 50 οδηγών και πολλών ομάδων μέχρι τώρα. Ο Άγγελος Σταθακόπουλος συμμετείχε στους 3 από τους 6 αγώνες που έχουν ήδη γίνει και κατακτώντας την 3η θέση στο Castelletto και τη Siena και την 1η θέση στον πρόσφατο αγώνα της Cervia, δε θα μπορούσε να λείπει από τον διπλό αγώνα που ουσιαστικά είναι ο μεγάλος τελικός! Με την υποστήριξη της Superfast Ferries, της ομάδας Spirit Rubicone Corse Kartfriends και του racingdesign.gr, ο Άγγελος Σταθακόπουλος θα προσπαθήσει να κάνει μια ακόμα επιτυχημένη εμφάνιση για να ολοκληρώσει την εντυπωσιακή φετινή του πορεία. Η προηγούμενη συμμετοχή του στη συγκεκριμένη πίστα, όταν το 2009 κέρδισε τον Τελικό Ιταλίας στην κατηγορία Easykart Shifter, θα τον βοηθήσει σημαντικά ώστε να μη χάσει χρόνο στις δοκιμές αφού γνωρίζει τις ιδιαιτερότητες της πίστας.\n«Είναι μια χρονική στιγμή που πραγματικά δε μπορείς να συνειδητοποιήσεις αν χαίρεσαι ή όχι. Από τη μία ανυπομονώ να ξεκινήσει ο διπλός αγώνας της Pomposa, από την άλλη δε βιάζομαι να έρθει η στιγμή αυτή αφού ολοκληρώνεται το φετινό πρωτάθλημα. Είναι ένας διπλός αγώνας και κρίνοντας από τα μέχρι τώρα αποτελέσματα μου δε μπορώ παρά να θέσω ως στόχο τον τερματισμό στην πρώτη εξάδα. Βρίσκομαι στην 4η θέση της βαθμολογίας και θα ήταν εξαιρετικό αποτέλεσμα αν καταφέρω να διατηρήσω τη θέση αυτή στην τελική κατάταξη. Το καλοκαιρινό διάλειμμα ήταν μια πολύ καλή ευκαιρία για να κάνω δοκιμές και προετοιμασία. Δυστυχώς, ξεκινώντας την προετοιμασία αυτή, είχα έναν τραυματισμό έπειτα από πτώση με το mountain bike και ομολογώ ότι ανησύχησα αρκετά για το αν θα μπορέσω να συμμετέχω στον αγώνα. Τελικά, κάνοντας μεγάλη προσπάθεια, είμαι έτοιμος και αποφασισμένος! Γνωρίζω αρκετά καλά την πίστα και έχω ευχάριστες αναμνήσεις από τη νίκη μου εκεί το 2009, αυτό όμως δε μου δίνει πλεονέκτημα αφού οι περισσότεροι από τους αντιπάλους μου θα συμμετέχουν στην ίδια πίστα, το προηγούμενο Σαββατοκύριακο από τον τελικό, σε αγώνα κυπέλλου. Σκοπός μου είναι να δουλέψω μεθοδικά και αποτελεσματικά στις δοκιμές της Παρασκευής ώστε να πάρω τις σωστές αποφάσεις για τους αγώνες του Σαββάτου και της Κυριακής».\nΑναρτήθηκε από Sportgreece στις 9/02/2011 08:15:00 π.μ. 0 σχόλια\nΜετά από πέντε χρόνια απουσίας, η Formula 1 επιστρέφει στις Ηνωμένες Πολιτείες το 2012, όπως ανακοίνωσε η FIA, η οποία έδωσε στη δημοσιότητα το αναλυτικό καλεντάρι της ερχόμενης σεζόν. Αντίθετα, μετά από επτά -όχι και τόσο επιτυχημένα γκραν πρι- έμεινε εκτός προγράμματος ο αγώνας της Τουρκίας.\nΟ αγώνας των ΗΠΑ δεν θα διεξάγεται στην Ινδιανάπολη όπως συνέβαινε από το 2000 μέχρι το 2007, αλλά στο νεόκτιστο “στολίδι” που λέγεται “Circuit of the Americas”, στο Όστιν του Τέξας. Η πίστα -όπως οι περισσότερες της νεότερης ιστορίας της Formula 1, φέρει τη σφραγίδα του Γερμανού αρχιτέκτονα Χέρμαν Τίλκε.\n18 Μαρτίου: Αυστραλία\n25 Μαρτίου: Μαλαισία\n15 Απριλίου: Κίνα\n13 Μαΐου: Ισπανία\n10 Ιουνίου: Καναδάς\n24 Ιουνίου: Ευρώπη\n8 Ιουλίου: Μ.Βρετανία\n22 Ιουλίου: Γερμανία\n29 Ιουλίου: Ουγγαρία\n2 Σεπτεμβρίου: Βέλγιο\n9 Σεπτεμβρίου: Ιταλία\n23 Σεπτεμβρίου: Σιγκαπούρη\n7 Οκτωβρίου: Ιαπωνία\n14 Οκτωβρίου: Κορέα\n28 Οκτωβρίου: Ινδία\n4 Νοεμβρίου: Άμπου Ντάμπι\n18 Νοεμβρίου: ΗΠΑ\n25 Νοεμβρίου: Βραζιλία\nΑναρτήθηκε από Sportgreece στις 9/01/2011 08:09:00 π.μ. 0 σχόλια


ΠΑΣ Πρέβεζα – Α.Ε. Ποντίων Κοζάνης 0-0 - Preveza Today\n[ 16-11-2019, 19:26:06 ] ΕΔΩ ΠΟΛΥΤΕΧΝΕΙΟ – Του Κυριάκου Κοτσίνη\tΑρθογραφία\n[ 15-11-2019, 12:49:18 ] Αναζήτηση προσωπικού\tΕπισημάνσεις\n[ 15-11-2019, 11:41:54 ] Νίκος Καλαντζής στον Prisma 91,6: Η χωρητικότητα της δομής φιλοξενίας είναι 580 άτομα δεν γίνεται να αναπτυχθεί περαιτέρω!\tΚοινωνία\nHomeΠρέβεζαΑθλητικάΠΑΣ Πρέβεζα – Α.Ε. Ποντίων Κοζάνης 0-0\n21-10-2019, 12:39:36 Ομάδα Σύνταξης Αθλητικά, Πρέβεζα\nΒοηθοί: Λιαμήρας, Ράπτης\nΠΑΣ Πρέβεζα (Μάκης Δήμας): Καραπιπέρης, Βασιλόπουλος, Βασίλας (89′ Σακκάς), Καρμακόλιας, Ιασωνίδης, Γκίνι, Μπατμάς (64′ Κατσαρός) , Φερεντίνος, Λαζανάς Γ., Παπαδόπουλος (89′ Σκαμνέλος), Λαζανάς Α.(78′ Κόκκαλης)\nΑΕ Ποντίων (Νίκος Κατακαλίδης):Ψαρράς, Κλόντι, Πασχαλίδης, Σωτηριάδης, Σερσέμης, Ταφαρλής, Παπαδόπουλος (66′ Τσιάρας) , Αμαραντίδης, Θεοδουλίδης (80′ Βοριαζίδης), Πάλλας (93′ Τσικόπουλος Σ.) , Ντινόπουλος (57′ Τσικόπουλος Γ.)\nΜετά τη λήξη της αναμέτρησης ακολούθησε συνέντευξη τύπου που μπορείτε να δείτε στο παρακάτω link:\nΝίκος Κατακαλίδης (προπονητής ΑΕΠ): όπως είχε πει σε μια προηγούμενη συνέντευξη ο κ. Βλάχος αλλά και άλλοι συνάδελφοι προπονητές, όταν δεν κερδίζεις καλό είναι να μη χάνεις. Αυτό λοιπόν έκανε σήμερα η Α.Ε. Ποντίων, δεν έχασε το παιχνίδι. Θεωρώ ότι ήταν ένα πολύ δυνατό παιχνίδι από την αρχή μέχρι το τέλος. Ξέραμε ότι θα αντιμετωπίσουμε μια πολύ καλή ομάδα, όλες οι πληροφορίες μας έλεγαν το ίδιο πράγμα, ότι είναι μια πολύ γρήγορη και δυναμική και καλά δουλεμένη ομάδα. Θεωρώ ότι σταθήκαμε καλά στο παιχνίδι σύμφωνα με τις δυσκολίες του. Πήραμε ένα καλό αποτέλεσμα για εμάς και συνεχίζουμε. Όπως όλες οι ομάδες της κατηγορίας έτσι κι εμείς κάνουμε πρωταθλητισμό για να σωθούμε γρήγορα. Αν δεν κάνεις πρωταθλητισμό σε αυτό τον όμιλο, ο οποίος είναι ένας όμιλος με πολλές ισάξιες ομάδες και με πάρα πολλά ντέρμπι, κινδυνεύεις να μείνεις γρήγορα κάτω από τη ζώνη και να κυνηγάς να σωθείς μέχρι το τέλος. Η ΑΕ Ποντίων κάνει πρωταθλητισμό για να σωθεί γρήγορα και να παίξει όσο το δυνατόν καλύτερο ποδόσφαιρο αντάξιο των δυνατοτήτων της.\nΜιχάλης Βλάχος (προπονητής ΠΑΣ Πρέβεζα): είδα το σημερινό ματς από την εξέδρα με πολύ άγχος και πολλή πίεση. Ξέρετε όταν δεν είσαι δίπλα στα παιδιά, να μπορείς να τους συμβουλέψεις, να τους καθοδηγήσεις, είναι πάρα πολύ δύσκολο. Εντάξει αυτό ξεπεράστηκε, τελευταίο παιχνίδι σήμερα με αυτή την τιμωρία και από την επόμενη εβδομάδα θα είμαι στον πάγκο της ομάδας. Δεν κρύβω ότι ζήτησα συγνώμη από τους παίχτες μου γιατί αποβλήθηκα στο τελευταίο λεπτό με τον Θιναλιακό, ήταν λάθος μου που αντέδρασα σε μία πρόκληση που είχα. Αυτό που έχω να πω για το σημερινό παιχνίδι είναι ότι έγινε ένα πάρα πολύ ωραίο παιχνίδι σήμερα. Ξέραμε την ομάδα της ΑΕ Ποντίων, την είχα δει σε βίντεο στα παιχνίδια που έχει παίξει, ήξερα ότι έχει μια ομάδα δυναμική, μια ομάδα που παίζει καλό ποδόσφαιρο με έμπειρους παίχτες. Κοιτάξαμε να παίξουμε όμως αυτό που ξέρουμε καλά, να κάνουμε κατοχή της μπάλας ακόμη περισσότερο. Σίγουρα το πρόβλημα με εμάς είναι ότι δεν έχουμε την εμπειρία που έχει η ΑΕΠ, τα παιδιά της ΑΕΠ έχουν παίξει και σε μεγαλύτερες κατηγορίες και είναι λίγο πιο έμπειρα αλλά νομίζω ότι και σήμερα παίξαμε πολύ ωραίο ποδόσφαιρο σήμερα πάλι, ήμασταν πάρα πολύ ανταγωνιστικοί με μια ομάδα που είναι στην κορυφή της βαθμολογίας, έγινε ένα ωραίο παιχνίδι, έγιναν αρκετές φάσεις για να ευχαριστηθεί ο κόσμος. Το μόνο που έχουμε να κάνουμε είναι να κοιτάξουμε τη συνέχεια για το επόμενο παιχνίδι. Συνεχίζουμε γιατί όπως είπε και ο συνάδελφός μου δίπλα μου κι εμείς κάνουμε το ίδιο ακριβώς, πρωταθλητισμό όσο μπορούμε για να σωθούμε όσο μπορούμε πιο γρήγορα.\nΧρήστος Αρσέμης (παίχτης ΑΕ Ποντίων): το παιχνίδι ξέραμε ότι θα είναι δύσκολο σε μια πολύ δυνατή έδρα που έχει και καλούς φιλάθλους όπως είδαμε. Θεωρώ ότι στο πρώτο ημίχρονο δεν μπήκαμε και πολύ καλά, μας επηρέασε λίγο ο αγωνιστικός χώρος γιατί η μπάλα χοροπηδούσε συνέχεια. Ο ΠΑΣ Πρέβεζα ήταν λίγο καλύτερος στο πρώτο ημίχρονο, στο δεύτερο το ισορροπήσαμε. Και οι δύο ομάδες έπαιξαν για τη νίκη στο δεύτερο ημίχρονο, είχαν από δύο ευκαιρίες η καθεμία, δεν “έκατσε” σε καμία. Εγώ το θεωρώ δίκαιο το αποτέλεσμα και συνεχίζουμε.\nΚώστας Ιασωνίδης (παίχτης ΠΑΣ Πρέβεζα): δεν θα πω τίποτα για την τελευταία φάση, νομίζω υπάρχουν βίντεο θα τα δουν όλοι. Θα συμφωνήσω με τους προλαλήσαντες, έγινε πάρα πολύ ωραίο παιχνίδι. Είχα πολύ καιρό, πέρα από το Καναλάκι γιατί κι αυτό ήταν καλό στο κύπελλο, να ευχαριστηθώ τόσο πολύ ποδόσφαιρο και από τις δύο ομάδες. Θα ξαναπώ για μια ακόμη φορά όπως το είπα και στην αρχή της χρονιάς ότι χαίρομαι πάρα πολύ που είμαι σε αυτή την ομάδα. Και ας είμαι ο πιο μεγάλος, βλέπω παιδιά που βαδίζουν σε έναν πάρα πολύ καλό δρόμο, νομίζω ότι είναι όλο το μέλλον μπροστά τους, σίγουρα με τη σωστή καθοδήγηση και με χαμηλά το κεφάλι. Θέλω να δώσω συγχαρητήρια στους συμπαίχτες μου γιατί η προηγούμενη εβδομάδα δεν ήταν καθόλου καλή για εμάς και όπως γνωρίζετε παιδιά με μικρό μέσο όρο ηλικίας και χωρίς πολλές παραστάσεις σίγουρα απογοητεύονται. Νομίζω ότι τονώσαμε το ηθικό όλων μέσα από τον προπονητή μας, μέσα από τη διοίκηση και ανταπεξήλθαμε σε ένα πάρα πολύ δύσκολο παιχνίδι. Θέλω να δώσω συγχαρητήρια στην ΑΕ Ποντίων και να τους ευχηθώ καλή συνέχεια στο πρωτάθλημα και εμείς κοιτάζουμε το επόμενο παιχνίδι, το οποίο είναι άλλο ένα δύσκολο και απαιτητικό παιχνίδι πάλι μέσα στην έδρα μας. Να ευχαριστήσουμε πάλι τον κόσμο που πέρα από το ότι κι αυτός στενοχωρήθηκε την περασμένη εβδομάδα, ήταν πάλι δίπλα μας και τον θέλουμε κοντά μας.\nAbout Ομάδα Σύνταξης\t23302 Articles\nΑΝΥΠΟΤΑΧΤΟΣ ΜΑΘΗΤΗΣ ΠΡΕΒΕΖΑΣ: Κάλεσμα για την πορεία 17/11\nΑνακοίνωση ΔΑΚΕ Καθηγητών Πρέβεζας\nKατηγορίες Επιλογή κατηγορίας Άποψη (1.859) Management στη σύγχρονη εποχή (29) Pacta sunt servanda (23) Uncategorized (15) Αρθογραφία (332) Επισημάνσεις (1.302) Ευάγγελος Αυδίκος (128) Μιχάλης Μίχος (9) Σημειώσεις & υποσημειώσεις… (15) Σωτήρης Νούσιας (10) Ήπειρος (6.838) Λευκάδα (2.355) Πρέβεζα (15.624) Αθλητικά (3.191) Κοινωνία (7.419) Πολιτική (2.749) Πολιτισμός (2.097) Συνεντεύξεις (789)


Σύστημα Κινούμενης Βάσης Ηλιοτρόπιο - Ελληνικά προϊόντα Ενέργεια & Περιβάλλον - Ηλιακή Ενέργεια - Ενέργεια & Περιβάλλον - Άλλα Ενεργειακά & Περιβαλλοντικά Προϊόντα - Made In Greece\nΚαινοτομίες: Σύστημα Κινούμενης Βάσης Ηλιοτρόπιο\nΗ εταιρεία σχεδίασε και κατασκεύασε τα Συστήματα Κινούμενης Βάσης Ηλιοτρόπιο τα οποία είναι μία σειρά από εξαιρετικά αξιόπιστα διαξονικά συστήματα που παρακολουθούν την πορεία του ήλιου στον ορίζοντα καθ’όλη τη διάρκεια της ημέρας. Οι φωτοβολταϊκοί συλλέκτες τοποθετούνται πάνω στις κινούμενες βάσεις έτσι ώστε να έχουν κατεύθυνση πάντα προς τον ήλιο, και έτσι να αυξάνεται η απόδοσή τους κατά 25% έως 50% όλο τον χρόνο όπως εκτιμάται για την Ελλάδα. Σε ημερήσια βάση, η απόδοση έχει φτάσει μέχρι και 72% (στοιχεία Ιούνιος 2008).\nΗ σχεδίαση και κατασκευή του Ηλιοτροπίου έγινε με τέτοιο τρόπο ώστε να αντέχει στις χειρότερες κλιματικές συνθήκες, η συντήρησή του να είναι ελάχιστη μία φορά τον χρόνο και οι αντοχές των υλικών κατασκευής είναι δοκιμασμένες σε ακραίες καταστάσεις.\nΤο Ηλιοτρόπιο III και IV το οποίο αποτελείται από ψάθα τοποθετημένη πάνω σε κολόνα η οποία κινείται σε δύο άξονες (ανατολή δύση και βοράς νότος).\nΤο Ηλιοτρόπιο Γης στο οποίο τα panel βρίσκονται πάνω σε κυκλική κατασκευή που έχει τη δυνατότητα να περιστρέφεται.\nΤο Ηλιοτρόπιο-20 στο οποίο τα panel τοποθετούνται σε ειδική κατασκευή χαμηλού ύψους.\nΚάθε πρωί το σύστημα προσανατολίζεται Ανατολικά (E) και παρακολουθεί την πορεία του ήλιου ξεκινώντας την ώρα ανατολής του ήλιου. Ως ώρα εκκίνησης της πορείας λαμβάνεται η ώρα Ανατολής του ήλιου κατά την Εαρινή Ισημερία και για τον συγκεκριμένο τόπο εγκατάστασης του συστήματος. Οι παράμετροι αυτοί καταχωρούνται σε έναν ελεγκτή PLC μια φορά κατά την αρχική εγκατάσταση του.\nΗ παρακολούθηση του ορίζοντα από το σύστημα γίνεται ανεξάρτητα από το άν υπάρχει ηλιοφάνεια ή συννεφιά. Με τον τρόπο αυτό γίνεται εκμετάλλευση και της παραμικρής ηλιαχτίδας του ήλιου για την παραγωγή ενέργειας ενώ παράλληλα αποφεύγεται η χρήση πολύπλοκων και δαπανηρών διατάξεων οπτικών αισθητήρων προσδίδοντας έτσι τη μέγιστη αξιοπιστία έναντια στο χρόνο.\nΗ πορεία του ήλιου στον ορίζοντα παρακολουθείται διαρκώς από την Ανατολή μέχρι την Δύση, μετατοπίζοντας τον πλαίσιο συλλεκτών του συστήματος κατά 9° σε κάθε βήμα και με τον ανάλογο αριθμό βημάτων . Ο αριθμός και το άνοιγμα του βήματος μετατόπισης του πλαισίου συλλεκτών μπορεί να μεταβληθεί έτσι ώστε η πορεία παρακολούθησης του ήλιου στον ορίζοντα να αλλάζει σύμφωνα με τον τόπο εγκατάστασης του συστήματος.\nΚατά την διάρκεια της νύκτας το σύστημα επανέρχεται στην θέση εκκίνησης που ''βλέπει'' προς την Ανατολή και είναι έτοιμο για την εκκίνησή του ημερήσιου κύκλου του.\nΤα κινητά μέρη είναι στεγανά και αντέχουν σε συνθήκες θερμοκρασίας από -20ºC έως +70ºC. Η διάρκεια λειτουργίας του κινητήρα σε ένα εικοσιτετράωρο είναι είκοσι λεπτά (20min) και έτσι οι φθορές είναι ελάχιστες. Η ετήσια κατανάλωση σε ηλεκτρισμό είναι μόλις 10 kWh.\nΗ συντήρηση του Ηλιοτρόπιου είναι ελάχιστη γιατί όλα τα κινούμενα μέρη είναι στεγανά και τα υλικά κατασκευής του μεταλλικού μέρους του είναι γαλβανισμένα εν θερμώ ή με κατάλληλη ειδική επικάλυψη. Η λίπανση του κοχλία γίνεται μία φορά το έτος και υπάρχει πρόβλεψη και για χειροκίνητη κίνηση σε περίπτωση βλάβης.\nH όλη κατασκευή είναι υπολογισμένη ώστε να αντέχει σε ανέμους με ταχύτητα μέχρι και 150 Km/h.\nΤο σύστημα αυτό καθώς και η μέθοδος κίνησης του έχει ήδη κατοχυρωθεί με αίτηση διπλώματος ευρεσιτεχνίας με αριθμό κατάθεσης Ο.Β.Ι. 20070100557.\nΚωδικός Μοντέλου: HELIOTROPIO


Το σκηνικό στην Αν. Μεσόγειο, υπό το πρίσμα των νέων εξελίξεων - Κρήτη - Νέα Κρήτη\nΤώρα διαβάζετε: Το σκηνικό στην Αν. Μεσόγειο, υπό το πρίσμα των νέων εξελίξεων\nΤο σκηνικό στην Αν. Μεσόγειο, υπό το πρίσμα των νέων εξελίξεων\nΗ αναθεωρητική πολιτική της Τουρκίας εντείνεται, δημιουργώντας «κρίσεις χαμηλής έντασης». Το επεισόδιο, όπως έλαβε χώρα το πρωί της Δευτέρας, στο ακριτικό νησί Ρω μάς υπενθύμισε για άλλη μια φορά πως η Τουρκία είναι ένας απρόβλεπτος γείτονας.\nΗ εφημερίδα “Νέα Κρήτη” επικοινώνησε με τον αναπληρωτή καθηγητή του Τμήματος Πολιτικής Επιστήμης του Πανεπιστημίου Κρήτης Δημήτρη Ξενάκη, ο οποίος μας μίλησε για τις επιδιώξεις της γείτονος, ενώ μίλησε για ένα νέο “ψυχρό πόλεμο”.\n«Υπάρχει μια συστηματική προσπάθεια να υποβαθμιστεί το γεγονός, το οποίο εντάσσεται στην ευρύτερη πολιτική κατευνασμού που ακολουθεί η κυβέρνηση και τη βαφτίζει “αποτροπή”. Η αποτροπή έχει πολλές παραμέτρους. Επειδή υπάρχουν ευρύτερες εξελίξεις, όπως είναι το Συριακό, η στάση αναμονής μπορεί αυτή την περίοδο να μας “βολεύει” σε κάποιο βαθμό. Αλλά δεν μπορεί να ακολουθηθεί μακροπρόθεσμα σε σχέση με αυτά που διεκδικεί η Τουρκία. Εντούτοις, το ευρύτερο πλαίσιο, το Συριακό και η ανάμειξη μεγαλύτερων και πολύ ισχυρών δρώντων σε μια ευρύτερη σύγκρουση στην περιοχή είναι κάτι που πρέπει να εξεταστεί πολύ προσεκτικά προτού κάνει κάποια κίνηση η ελληνική πλευρά», είπε ο Δημήτρης Ξενάκης, σχολιάζοντας τις δηλώσεις του Μεγάρου Μαξίμου.\n«Η Τουρκία είναι ένας περιφερειακός δρων και έχει τη δυνατότητα και την τάση να επιδιώκει πολλούς στόχους, τόσο νότια όπου διακυβεύεται το τεράστιο ζήτημα της δημιουργίας του κουρδικού κράτους, όσο και στα ανατολικά και συγκεκριμένα στο Αιγαίο, που διεκδικεί εμφανώς κομμάτι από τα κοιτάσματα και από τον ενεργειακό πλούτο. Ταυτόχρονα, έχει και ένα τεράστιο ζήτημα στο εσωτερικό της, που αφορά τη διακυβέρνηση Ερντογάν και την προσπάθειά του να διατηρηθεί στην εξουσία, με αποτέλεσμα να ενισχύονται οι φωνές του εθνικισμού. Αυτό είναι κάτι που ενδεχομένως έχει περιπλέξει την Τουρκία σε μια περιπέτεια στη Συρία, όπου για δεύτερη φορά στην ιστορία του τουρκικού κράτους ο στρατός εξέρχεται των συνόρων, και αυτό είναι κάτι που ενδεχομένως έχει βάλει τη χώρα σ’ ένα παιχνίδι πολύ ισχυρότερων δρώντων και κυρίως στην πλατφόρμα της Μέσης Ανατολής και κυρίως των συγκρούσεων της Μέσης Ανατολής, που είναι διαρκείας και δε διαφαίνεται στο μεσοπρόθεσμο διάστημα μια επίλυσή τους».\nΣυνεχίζοντας ο κ. Ξενάκης λέει πως, «αντιθέτως, βλέπουμε την κλιμάκωση σε αυτήν την περιοχή με τις απειλές που έχει εξαπολύσει ως απάντηση στον Άσαντ. Οπότε η Τουρκία έχει ανοίξει δύο μέτωπα στο εσωτερικό της: ένα στα ανατολικά και ένα νοτίως, με το ζήτημα των Κούρδων και της Συρίας και το μισό στο Αιγαίο, με την έννοια ότι δεν αποτελεί προτεραιότητα στην ατζέντα της Τουρκίας. Όλα αυτά επιδιώκει η Τουρκία. Η Τουρκία είναι μια χώρα που έχει δυνατότητες αλλά έχει και περιορισμούς».\nΚάνοντας εκτιμήσεις από τα συνεχόμενα θερμά επεισόδια Ελλάδας-Τουρκίας, ο κ. Ξενάκης αναφέρει: «Θα δημιουργηθούν κύματα προσφύγων, κάτι το οποίο είναι ένα πιθανό σενάριο σε περίπτωση κλιμάκωσης στη Συρία. Εάν επιτεθούν οι Αμερικανοί και υπάρξει μια ευρύτερη εμπλοκή με τη Ρωσία και την Τουρκία, τότε θα δούμε σίγουρα ένα νέο κύμα προσφύγων. Εξάλλου, τα στοιχεία για το πρώτο εξάμηνο του 2018 είναι πολύ ανησυχητικά. Είχαμε 33% αύξηση αφίξεων από παράνομους μετανάστες και πρόσφυγες στα ελληνικά νησιά σε σχέση με το πρώτο τρίμηνο του 2017. Προφανώς, εάν δούμε μια κλιμάκωση εχθροπραξιών στη Συρία, αυτό θα δημιουργήσει ένα νέο κύμα προσφύγων. Η Τουρκία, ανάλογα με τις διαθέσεις της και ανάλογα με την πίεση που θέλει να ασκήσει στην Ελλάδα και στην Ευρώπη, θα ανοίξει την κάνουλα των μεταναστών. Είναι ένα πολύ πιθανό σενάριο».\nΌσον αφορά στην απάντηση που πρέπει να δώσει η ελληνική πλευρά, ο κ. Ξενάκης δηλώνει: «Το σίγουρο είναι ότι πρέπει να είμαστε πολύ περισσότερο δραστήριοι σε όλα τα επίπεδα. Διότι η Τουρκία δεν είναι ένας απλός γείτονας. Είναι ένα μεγάλο πρόβλημα στα ανατολικά μας σύνορα. Είναι ένας δρων ο οποίος χρησιμοποιεί στρατηγικές, τις οποίες φαίνεται να μην μπορούμε να αντιμετωπίσουμε. Είναι αυτές οι “χαμηλής έντασης κρίσεις” που δημιουργεί. Και, εκτός από την πολιτική κατευνασμού, θα πρέπει να αξιοποιηθούν στοιχεία αποτροπής, τα οποία υπάρχουν σε πάρα πολλά επίπεδα. Οι συντελεστές αποτροπής εμφανίζονται σε πάρα πολλά επίπεδα και όχι απλώς σε επίπεδο δηλώσεων. Δηλαδή, όχι απλώς να ενεργοποιήσουμε τους διπλωματικούς διαύλους, αλλά και συμμαχίες που δεν έχουμε χρησιμοποιήσει, όπως στα Βαλκάνια, στα οποία και άλλες χώρες έχουν αντίστοιχα προβλήματα, ή στην Ανατολική Μεσόγειο».\nΟ κ. Ξενάκης συνεχίζει λέγοντας πως «πρέπει να αντικατασταθεί η πολιτική κατευνασμού από μια πιο ενεργή στρατηγική, η οποία δε θα περιλαμβάνει μόνο ενεργοποίηση των διπλωματικών ερεισμάτων της χώρας, αλλά και στοιχεία αποτροπής με συνεργασίες τόσο στα Βαλκάνια όσο και στην Ανατολική Μεσόγειο, με σκοπό να δημιουργηθεί μια ισχυρότερη στρατηγική προβολή της ισχύος μας στην περιοχή σε σχέση με την Τουρκία. Έχοντας ως πρώτη βάση αυτό, σε συνδυασμό με την ενεργό συμμετοχή μας στη νατοϊκή συμμαχία - και δεδομένης της ψυχρολουσίας που υπάρχει για την Τουρκία στο νατοϊκό στρατόπεδο αυτήν την περίοδο - νομίζω πως η Ελλάδα μπορεί να αντιμετωπίσει αποτελεσματικότερα την Τουρκία, που αυτήν την περίοδο βρίσκεται σε μια στρατηγική περιδίνηση».\nΠρος... ένα νέο “ψυχρό πόλεμο”\nΟ κ. Ξενάκης καταλήγοντας κάνει λόγο για την πολιτική κρίση στη Συρία: «Να περιμένουμε μέχρι πού θα το πάει ο Τραμπ, αλλά και η Γαλλία, η οποία φαίνεται πως έχει πάρει ενεργό ρόλο στο ζήτημα της Συρίας. Είναι προφανές πως κλιμακώνεται με ραγδαίους ρυθμούς η σύγκρουση ΗΠΑ-Ρωσίας, η οποία, όπως και στη διάρκεια του Ψυχρού Πολέμου, δε γίνεται μεταξύ αυτών των δυνάμεων, αλλά γίνεται σε άλλες χώρες, που χρησιμοποιούνται ως πεδία μάχης. Τέτοια είναι και η Συρία σήμερα. Εντούτοις, σήμερα υπάρχει μια περίπλοκη κατάσταση σε αυτή τη σύγκρουση, καθώς εμπλέκονται ακόμα και το Ιράν με το Ισραήλ, το οποίο έχει διεισδύσει σημαντικά στη Συρία. Και το Ισραήλ αυτό προσπαθεί να αποτρέψει τη διείσδυση του Ιράν στη Συρία, κάτι που θα φέρει το Ιράν - τον παραδοσιακό εχθρό του Ισραήλ - πιο κοντά στη Συρία, δηλαδή πιο κοντά στο Ισραήλ. Η Σαουδική Αραβία, από την άλλη, δεν επιθυμεί την ενίσχυση του στοιχείου του Ιράν στην περιοχή. Σε αυτούς όλους έρχεται η Τουρκία, η οποία προσπαθεί να διεκδικήσει ρόλο ανάμεσα στις παραδοσιακές υπερδυνάμεις που συγκρούονται στη Μεσοποταμία, προσπαθώντας η ίδια να προστατεύσει τα εδάφη της σε σχέση με το ευρύτερο ζήτημα των Κούρδων, αλλά και να διεκδικήσει το ρόλο που αυτή πιστεύει στην περιοχή.\nΑυτές οι εξελίξεις σηματοδοτούν ένα νέο “ψυχρό πόλεμο”, που φαίνεται πως έχει μια θερμή εστία στη Συρία και, δεδομένου ότι μέσα στην επόμενη πενταετία αναμένεται να έχουμε εξάπλωση των πυρηνικών στην περιοχή, αυτό καθιστά την περιοχή μας εξαιρετικά επικίνδυνη και επιβάλλει μια περίοδο αναμονής πολύ μεγάλων εξελίξεων με πολύ πρωτοφανείς επιπτώσεις σε όλους τους στρατιωτικούς τομείς».


Δύο ομάδες της Σούπερ Λίγκ, τον Αστέρα Τρίπολης και τον Απόλλωνα Σμύρνης και μία της Football league, τα Τρίκαλα θα αντιμετωπίσει ο Απόλλων Παραλιμνίου στους «32» του κυπέλλου Ελλάδος.\nΗ κλήρωση έγινε την Τετάρτη το μεσημέρι στα γραφεία της ΕΠΟ και τον Απόλλωνα εκπροσώπησε ο χρηματοδότης του συλλόγου Γιάννης Τυχάλας. Την κλήρωση την παρακολούθησαν live από την αθλητική εκπομπή της ΕΡΤ Σερρών ο πρόεδρος Δημήτρης Κεραμάρης και ο προπονητής Παύλος Δημητρίου.\nΔημήτρης Κεραμάρης: «Ίσως ζήσουμε ακόμα ένα όνειρο»\nΟ πρόεδρος του Απόλλωνα Παραλιμνίου Δημήτρης Κεραμάρης αμέσως μετά την κλήρωση είπε στην ΕΡΤ Σερρών: «Θα ήταν ευχής έργο να κληρωθούμε με μια από τις μεγάλες ομάδες. Ότι και να πούμε θα είναι δύσκολα και τα τρία παιχνίδια, εμείς όμως θα προσπαθήσουμε να δώσουμε τον καλύτερο μας εαυτό. Είναι μια κλήρωση που σου επιτρέπει να ονειρευτείς μια πρόκριση. Αν κάνουμε την έκπληξη και με ένα θετικό αποτέλεσμα κόντρα στα Τρίκαλα είναι όλα πιθανά. Ίσως ζήσουμε ακόμα ένα όνειρο, τι να πω. Στο ποδόσφαιρο όλα γίνονται. Με λίγη τύχη όλα γίνονται, θα ενισχύσουμε και λίγο την ομάδα και βλέπουμε».\nΠαύλος Δημητρίου: «Αγωνιστικά πιο ευνοϊκή η κλήρωση»\nΟ προπονητής του Απόλλωνα Παραλιμνίου Παύλος Δημητρίου σχολίασε στην ΕΡΤ Σερρών: «Θα θέλαμε έναν αντίπαλο από τις κορυφαίες ομάδες της Σούπερ Λιγκ. Θέλαμε να φέρουμε μια μεγάλη ομάδα στις Σέρρες για να μπορούσε κι ο κόσμος να έρθει στο γήπεδο για να δει. Είναι δύο ομάδες της Α εθνικής. Αυτές έχουν το πλεονέκτημα. Η κλήρωση αν την δεις ανταγωνιστικά είναι καλή αλλά δεν είναι εμπορική θα έλεγα. Εμείς θα προσπαθήσουμε να είμαστε ανταγωνιστικοί. Εμείς αυτό θέλουμε. Να είμαστε όσο μπορούμε περισσότερο ανταγωνιστικοί, αν μας δοθεί η ευκαιρία να εκμεταλλευτούμε κάτι θα το κάνουμε. Γιατί και τα Τρίκαλα είναι μια από τις καλές ομάδες της Football league, σίγουρα είναι δύσκολα τα πράγματα. Όμως από το να παίξεις με τον ΠΑΟΚ, τον Άρη, ή με τον Ολυμπιακό, οπωσδήποτε αγωνιστικά είναι πιο ευνοϊκή η κλήρωση».\nΟ όμιλος του Απόλλωνα Παραλιμνίου και τα παιχνίδια του είναι:\nΑπόλλων Σμύρνης-Απόλλων Παραλιμνίου\nΑπόλλων Παραλιμνίου-Αστέρας Τρίπολης\nΑναλυτικά οι άλλοι όμιλοι του κυπέλλου και το πρόγραμμα είναι:\nΠΑΣ Γιάννινα-Θύελλα Καμαρίου\nΝΠΣ Βόλος-Απόλλων Λάρισας\nΠανσερραϊκός: «Κατάφωρη αδικία… υποβιβαζόμαστε» Θέση κατά της αναδιάρθρωσης των κατηγοριών του Ελληνικού ποδοσφαίρου πήρε επισήμως ο Πανσερραϊκός. Με ανακοίνωση της η Σερραϊκή ομάδα κάνει λόγο για «κατάφωρ...\n1ος ο Γιώργος Σίκαλος (κ50-54) στον 14ο Διεθνή Μαραθώνιο ΜΕΓΑΣ ΑΛΕΞΑΝΔΡΟΣ! Να πούμε ένα μεγάλο μπράβο στους Σερραίους μαραθωνοδρόμους που συμμετείχαν στο 14ο Διεθνή Μαραθώνιο ΜΕΓΑΣ ΑΛΕΞΑΝΔΡΟΣ – bwin! Και ακόμα ένα μεγαλύτερο μπράβο ...\nΓ. Βασιλειάδης: «Το μεγάλο νέο για τις Σέρρες και η αναδιάρθρωση» Μια σημαντική ανακοίνωση για ένα πολύ μεγάλο και χαρμόσυνο αθλητικό νέο για τις υποδομές των Σερρών προανήγγειλε με συνέντευξη του στην ΕΡΤ Σερρών ο υφυπουργός ...\nO Δήμος Σερρών διοργάνωσε με μεγάλη επιτυχία το Final 4 Βόλεϊ Γυναικών Με μεγάλη επιτυχία πραγματοποιήθηκε από τον Δήμο Σερρών το FINAL FOUR ΒΟΛΕΥ ΓΥΝΑΙΚΩΝ στις 5 και 6 Απριλίου 2019 στο Κλειστό Γυμναστήριο της Κοιλάδας...\nΗ «καρδιά» του Ελληνικού βόλεϊ χτυπά στις Σέρρες (Φωτο-Video) Στο επίκεντρο του Ελληνικού βόλεϊ θα βρίσκεται για δύο μέρες, την Παρασκευή 5 και το Σάββατο 6 Απριλίου 2019 η πόλη των Σερρών η οποία φιλοξενεί το φάιναλ φορ τ...\nΑντίστροφη μέτρηση για το πρώτο σερβίς του φάιναλ φορ στις Σέρρες Ο πρώτος τίτλος της σεζόν στο γυναικείο βόλεϊ θα δοθεί από την Παρασκευή στις Σέρρες. Η αντίστροφη μέτρηση για το Final-4 του Κυπέλλου Γυναικώ...\nΠρόεδρος ο Τάσος Παναγιώτου στον ερασιτέχνη Πανσερραικό Από το βράδυ της Δευτέρας ο γιος του πρώην βουλευτή του ΚΚΕ Σταύρου Παναγιώτου, Τάσος Παναγιώτου, είναι ο νέος πρόεδρος στον Ερασιτέχνη Πανσερραϊκό. Την ίδια...\nΜε Β. Τσιάρτα το 6ο τουρνουά του Μ.Γ.Σ. Πανσερραϊκού κατά της φτώχειας Με τιμώμενο πρόσωπο τον πρωταθλητή Ευρώπης του 2004 με την Εθνική ομάδα Βασίλη Τσιάρτα ο Μ.Γ.Σ. Πανσερραϊκός θα διοργανώσει το 6ο Διεθνές Τουρνου...


Η Αλήθεια της Φιλαδέλφειας-Χαλκηδόνας: Ούτε η τρόικα έχει κοινή γραμμή για την αντιμετώπιση του χρέους!\nΟύτε η τρόικα έχει κοινή γραμμή για την αντιμετώπιση του χρέους!\nΗ Γερµανία αρνείται να δώσει νέο δάνειο και επιµένει σε µια λογική «αναδιάρθρωσης». Υπέρ µιας νέας χρηµατοδότησης, τάσσονται οι υπόλοιποι Ευρωπαίοι αλλά µε νέο Μνηµόνιο.Τη λύση που θα εξασφαλίζει τη χρηµατοδότηση των δανειακών αναγκών της χώρας το 2012 κα το 2013 θα διαπραγµατευθεί τις επόµενες ηµέρες η Ελλάδα µε τις κυβερνήσεις των χωρών της Ευρωπαϊκής Ενωσης, την Κοµισιόν και το ∆ΝΤ, σε µια συνέχεια της µυστικής συνάντησης της περασµένης Παρασκευής που αποκάλυψε την ύπαρξη ευρύτατων\n- Με τη Γερµανία να αρνείται να δώσει νέο δάνειο και να επιµένει σε µια λογική αναδιάρθρωσης έτσι ώστε να πληρώσουν και οι πιστωτές και όχι µόνο οι φορολογούµενοι.\n- Και τους υπόλοιπους, σε διάφορες παραλλαγές, να τάσσονται υπέρ µιας νέας χρηµατοδότησης, αλλά και µε νέο περιεχόµενο όρων, δηλαδή νέο µνηµόνιο.\nΜΑΥΡΗ ΤΡΥΠΑ 5 ∆ΙΣ. Η άλλη διάσταση του προβλήµατος που δυσχεραίνει την επίλυσή του είναι η τραγική απόκλιση από τους στόχους του προϋπολογισµού που διαπιστώνεται. Σύµφωνα µε τις εκτιµήσεις των στελεχών της τρόικας, η µαύρη τρύπα του φετινού προϋπολογισµού θα φτάσει τα 5 δισ. δηλαδή το έλλειµµα θα κλείσει στα 9,5% αντί του 7,4% του ΑΕΠ που θα έπρεπε κανονικά.\nΕτσι, η ανάγκη για πρόσθετα µέτρα γίνεται επιτακτική και το πακέτο που θα ανακοινωθεί θα κυµαίνεται πολύ πάνω από τα 3 δισ. των αρχικών εκτιµήσεων. Σε περίπτωση νέου µνηµονίου, βεβαίως, ενδέχεται να αναθεωρηθεί και ο στόχος για το φετινό έλλειµµα, στο πλαίσιο µιας περιόδου χάριτος που ίσως δοθεί στη χώρα. Οµως, αυτή η περίοδος χάριτος δεν θα σηµατοδοτεί και χαλάρωση προσπαθειών, αλλά ακόµη πιο στενή παρακολούθηση της εφαρµογής των στόχων και πιο αποφασιστικά µέτρα στο µέτωπο των διαρθρωτικών αλλαγών και ιδίως των αποκρατικοποιήσεων.


Φερνάντο Πεσόα : “Όλα αξίζουν τον κόπο, αν η ψυχή δεν είναι μικρή” | ΕΝΑΛΛΑΚΤΙΚΟ | Γίνε εσύ η αλλαγή που θες να δεις στον κόσμο.\nThursday, September 20, 20183:15:00 AM\nΦερνάντο Πεσόα : “Όλα αξίζουν τον κόπο, αν η ψυχή δεν είναι μικρή”\nΟ Πορτογάλος ποιητής και συγγραφέας, (1888-1935) ήταν κυρίως γνωστός για το έργο του «Αναρχικός Τραπεζίτης».\nΔυστυχώς, ο Πορτογάλος άνθρωπος των γραμμάτων, πέθανε νέος (47 ετών) από κίρρωση του ήπατος.\nΤο ρητό του έχει ιδιαίτερο ενδιαφέρον. Τι αξίζει λοιπόν τον κόπο και με ποιά προϋπόθεση; Πόσες και ποιές θυσίες χρειάζεται να κάνουμε για να ζήσουμε μια καλή ζωή;\nΗ ψυχή ως… θέληση.\nΌταν θέλουμε να τονίσουμε την επιμονή που επιδεικνύει κάποιος άνθρωπος για να πετύχει τον στόχο του, συχνά λέμε «το κυνήγησε/το ήθελε με την ψυχή του».\nΆλλες φορές, όταν προτρέπουμε και ενθαρρύνουμε κάποιον να κάνει κάτι, του λέμε «προσπάθησε και δώσε την ψυχή σου».\nΜε άλλα λόγια, του λέμε να δώσει όλο του το «είναι», όλον του τον εαυτό.\nΜεταξύ μας οι άνθρωποι, έχουμε πολλά κοινά πράγματα και άλλα τόσα διαφορετικά. Αναφορικά με αυτά που έχουμε διαφορετικά, ένα πράγμα κάνει ουσιαστικά τη διαφορά. Η θέληση.\nΗ θέληση σε τι; Σε καθετί που κυνηγάμε να πετύχουμε, αλλά κυρίως, στη θέληση για ζωή. Η θέληση είναι η δύναμη που μας ωθεί στο να ζούμε.\nΜας κάνει να θέτουμε στόχους, να ονειρευόμαστε. Επίσης, μας κάνει να ξεπερνάμε εμπόδια και δυσκολίες χωρίς να το βάζουμε κάτω.\nΟι θυσίες είναι μέσα στη ζωή.\nΑφού μιλήσαμε για τη θέληση που πράγματι… αξίζει τον κόπο να την έχουμε καθώς ισχυροποιεί και μεγαλώνει την ψυχή μας, δεν μπορούμε να ξεχάσουμε το ρόλο της θυσίας.\nΟι θυσίες συνθέτουν τη σάρκα και τα οστά της θέλησης.\nΕίναι αυτό που δίνουμε προκειμένου να πραγματοποιήσουμε ένα όνειρό μας. Από τις θυσίες φαίνονται πολλά πράγματα για τον εαυτό μας. Μας κάνουν να τον αναγνωρίζουμε.\nΗ υπομονή και η επιμονή μας, δοκιμάζονται από το τι θυσιάζουμε. Στις θυσίες επίσης φαίνεται η ανθεκτικότητά μας και η αντοχή μας σε κάθε κακουχία.\nΠολλά από τα πράγματα που θυσιάζουμε, είναι πολύτιμα για μας. Φανταστείτε πόσο πολύτιμος είναι ο στόχος που θέτουμε για να θυσιάζουμε άλλα πολύτιμα πράγματα.\nΜε τη θυσία, δοκιμάζουμε επίσης τα όρια αντοχής μας στην αποτυχία. Το αποτέλεσμα (το επιτυχές) δεν προκαταβάλλεται…δεν ισχύει το ίδιο και για τις θυσίες.\nΟι θυσίες γίνονται χωρίς να εγγυώνται το θετικό αποτέλεσμα. Το πιο σημαντικό από όλα είναι πως, ό,τι κάνουμε, μας διδάσκει πως χωρίς κόπο, δεν πρόκειται να φτάσουμε εκεί που θέλουμε.\nΑφού βλέπουμε πως αξίζει τον κόπο ό,τι κάνουμε αν έχουμε θέληση και θυσιαζόμαστε για ό,τι θέλουμε να πετύχουμε, τότε αξίζουμε να λέμε πως έχουμε αυτοπεποίθηση.\nΟ εαυτός μας, αξίζει το καλύτερο δυνατό. Αυτός είναι ο πυρήνας της αυτοπεποίθησης και βέβαια, πρέπει να διαχωρίζεται από τον εγωκεντρισμό και από οποιαδήποτε μορφή εγωπάθειας.\nΗ αυτοπεποίθηση είναι ο κύριος οδηγός του εαυτού μας. Ορίζει την εκτίμηση που έχουμε για όλο το «είναι» μας.\nΑν στη ζωή μας έχουμε ανταπεξέλθει σε πολλές δυσκολίες, δεν αξίζουμε το καλύτερο δυνατό; Αν έχουμε παρουσιαστεί παραπάνω από επαρκείς σε κρίσιμες στιγμές, τότε δεν οφείλουμε να διεκδικούμε το καλύτερο δυνατό για μας;\nΌταν μάλιστα έχουμε συμπαρασταθεί και σε κρίσιμες στιγμές άλλων, αυτό, δε μας δείχνει ότι η ψυχή μας αξίζει πολλά; Αυτή είναι η γνήσια αυτοπεποίθηση.\nΑν λοιπόν έχουμε σιδηρά θέληση που αποδεικνύεται από θυσίες και πιστεύουμε στον εαυτό μας, τότε η ψυχή μας είναι μεγάλη και αξίζουν τον κόπο όλες οι προσπάθειες που κάνουμε αλλά και κάθε καλό αποτέλεσμα που θα έρθει.\nΦωτό από: Pixabay


ΚΕΡΑΤΣΙΝΙ: ΤΩΡΑ- Σοβαρό τροχαίο σύγκρουση ΜΟΤΑ με ΙΧΕ – Nantia Report\n(15/10- 16.40) Τροχαίο στη συμβολή της Γρ.Λαμπράκη και Ρ.Φεραίου, με εμπλεκόμενα δίκυκλο και ΙΧΕ.\nΑπό τα πρώτα στοιχεία κατά την αυτοψία στο πλαίσιο της προανάκρισης, δίκυκλο συγκρούστηκε με αυτοκίνητο, επί της Γρ.Λαμπράκη, στη συμβολή της με τη Ρ.Φεραίου. Στη συνέχεια το όχημα, παρεξέκλινε της πορείας του,και προσέκρουσε σε στάση λεωφορείου, χωρίς να έχει αναφερθεί τραυματισμός. Σύμφωνα με πληροφορίες, η σύγκρουση οφείλεται σε πραβίαση προτεραιότητας, χωρίς να έχει εξακριβωθεί ο υπάιτιος οδηγός.\nΚατά τη σύγκρουση, οι αναβάτες του δικύκλου, πατέρας και η ανήλικη κόρη του -10ετών- έχουν τραυμαστισθεί, με την κατάστασή τους σύμφωνα με τους διασώστες του ΕΚΑΒ, να κρίνεται σοβαρή. Με ασθενοφόρο του ΕΚΑΒ, οι τραυματίες έχουν μεταφερθεί σε Νοσοκομείο.


Νίκας: «Φαίνεται ότι υπάρχει οικονομική δυνατότητα για το δρόμο Λεύκτρο - Μεγαλόπολη - Αρχαία Ολυμπία" - Kalimera Arkadia\nΠέμπτη, 13 Ιανουαρίου 2022 14:25\nΓια την επίσκεψη του στο Υπουργείο Υποδομών αναφέρθηκε ο Περιφερειάρχης Παναγιώτης Νίκας, κατά τη διάρκεια συνέντευξης τύπου.\nΟ Περιφερειάρχης μίλησε για τις συζητήσεις που αφορούν το δρόμο «Λεύκτρο – Μεγαλόπολη – Αρχαία Ολυμπία» που έχει στρατηγική αξία για την τουριστική και οικονομική ανάπτυξη της Περιφέρειας. Θα διασυνδέει το δρόμο Πάτρα - Πύργος και τον κεντρικό αυτοκινητόδρομο.\nΟ κ. Νίκας παρέδωσε την προμελέτη για τον δρόμο 95 χιλιομέτρων και μπορεί να χρηματοδοτηθεί από ταμείο δίκαιης μετάβασης.\n«Φαίνεται ότι υπάρχει οικονομική δυνατότητα για την υποστήριξη ενός τέτοιου έργου. Εμείς ζητήσαμε να ενταχθεί στους εθνικούς στόχους μεγάλων οδικών έργων και μας το υποσχέθηκαν. Σύντομα, θα είναι στην περιοχή μας ο Υπουργός κ. Καραμανλής. Η Μεγαλόπολη πρέπει να γίνει συγκοινωνιακός κόμβος» είπε ο κ. Νίκας.\nΝτροπη\tΠέμπτη, 13 Ιανουαρίου 2022 21:56 Σύνδεσμος σχολίου\nΓια την παρακαμψη των Λαγκαδιων θα μας πει ο κ υπουργος κατι? Πεθανε κοσμος και κοσμακης και ακομα να γινει το δρομο.\nΕισάγετε το όνομά σας...\tΠέμπτη, 13 Ιανουαρίου 2022 21:27 Σύνδεσμος σχολίου\nHTAN του Πέτρου και του Βάγγου του αχτύπητου διδυμου της Αρκαδίας που δεν προκανανε και τωρα προφανως λενε τις αρλούμπες τους. Προχώρα Καλαματιανέ και ασε τους Τατουλαίους να ονειρευονται ξανα καρεκλες και φούμαρα. Δωστους πόνο !!!!\nΧΑΧΑ\tΠέμπτη, 13 Ιανουαρίου 2022 15:12 Σύνδεσμος σχολίου\nΠΑΛΙ ΤΑ ΙΔΙΑ? ΠΟΣΕΣ ΦΟΡΕΣ ΤΟ ΕΧΕΙΣ ΕΞΑΓΓΕΙΛΕΙ ΑΥΤΟ ΤΟ ΕΡΓΟ? ΔΕΝ ΘΥΜΑΣΑΙ ΠΟΥ ΣΟΥ ΕΙΠΕ Ο ΥΠΟΥΡΓΟΣ ΔΕΝ ΓΙΝΕΤΑΙ? ΛΕΣ ΝΑ ΒΡΕΙ ΤΑ ΛΕΦΤΑ Ο ΣΚΑΝΤΖΟΣ? ΧΑΧΑ\nΕισάγετε το όνομά σας...\tΠέμπτη, 13 Ιανουαρίου 2022 15:09 Σύνδεσμος σχολίου\nΆστα τα παραμύθια .Σε μάθαμε , χορτάσαμε από λόγια.\nΣτα Άνω Δολιανά κόβει την πίτα του ο ΣΑΟΟ\nΤρεις νέες γιατρούς για τα Κέντρα Υγείας Δημητσάνας και…


Μ.Καπιωτας: «Η πλειοψηφία των εκπαιδευτικών μας εργάστηκε σκληρά και μεθοδικά, διατηρώντας το υψηλό επίπεδο εκπαίδευσης» - LesvosPost.com | ΕΙΔΗΣΕΙΣ & ΝΕΑ ΤΗΣ ΛΕΣΒΟΥ\nHome / Δελτία τύπου / Κοινωνία / Κορονοϊος / Λεσβος / Παιδεία / Μ.Καπιωτας: «Η πλειοψηφία των εκπαιδευτικών μας εργάστηκε σκληρά και μεθοδικά, διατηρώντας το υψηλό επίπεδο εκπαίδευσης»\nΜ.Καπιωτας: «Η πλειοψηφία των εκπαιδευτικών μας εργάστηκε σκληρά και μεθοδικά, διατηρώντας το υψηλό επίπεδο εκπαίδευσης»\nΔευτέρα, Μαΐου 11, 2020 Δελτία τύπου, Κοινωνία, Κορονοϊος, Λεσβος, Παιδεία\nΑνακοίνωση από τον Δ/ντη Δ/θμιας εκπαίδευσης Λέσβου\nΗ τελευταία περιπέτεια την οποία ζήσαμε όλοι μας, απέδειξε πόσο δυνατοί μπορούμε να είμαστε σε κάθε δυσκολία και αντιξοότητα. Μείναμε σπίτι υπακούοντας στις εντολές των επιστημόνων και εφαρμόζοντας τις οδηγίες των ειδικών.\nΣήμερα είναι μια άλλη μέρα. Μια μέρα που πρέπει όλοι μας να δείξουμε ότι μπορούμε να είμαστε και πάλι μπροστά, να αδράξουμε τη στιγμή και να την κάνουμε ευκαιρία ζωής.\nΑπευθυνόμενος στους εκπαιδευτικούς των Σχολείων της ΔΔΕ Λέσβου, εκφράζω την ευαρέσκειά μου για την άμεση ανταπόκριση, για την κατάθεση ψυχής για να φέρουν σε πέρας τη δύσκολη αποστολή της εξ αποστάσεως εκπαίδευσης των μαθητών μας. Πλην ελαχίστων περιπτώσεων, η πλειοψηφία των εκπαιδευτικών μας εργάστηκε σκληρά και μεθοδικά, διατηρώντας το υψηλό επίπεδο εκπαίδευσης, που έχει συνηθίσει να παρέχει στα παιδιά μας.\nΓια τους μαθητές μας, ευχαριστίες αλλά και συγχαρητήρια για τη μεγάλη τους συμμετοχή στην τηλε-εκπαίδευση, στην συνεχή τους παρουσία, παρά τις δυσκολίες σε ορισμένες περιπτώσεις, στην ενεργή τους διάθεση για μάθηση και συνέχιση των μαθημάτων.\nΈνα μεγάλο μπράβο τέλος στους γονείς, που παρά τις όποιες δυσκολίες, στάθηκαν δίπλα στα παιδιά τους, βοηθώντας με τον τρόπο αυτό τους εκπαιδευτικούς και την εκπαιδευτική διαδικασία.\nΕμείς θα είμαστε, στο πλαίσιο των αρμοδιοτήτων μας, δίπλα σε όλους, με στόχο την παροχή των αναγκαίων συμβουλών αλλά και την τεχνική και ηθική συμπαράσταση με στόχο την ομαλή μετάβαση προς την κανονικότητα.\nΟι τελειόφοιτοι μαθητές των ΓΕΛ, των ΕΠΑΛ και των Λυκειακών τάξεων, καθώς και οι απόφοιτοι που διαγωνίζονται για μια θέση στα Πανεπιστήμια, απερίσπαστοι να επιδοθούν στα μαθήματά τους, προσβλέποντας σε ένα καλύτερο μέλλον για τους ίδιους και την πατρίδα μας.\nΝα είσαστε όλοι γεροί, με αισιοδοξία και χαμόγελο, έστω και μέσα από τη μάσκα.\nΟ Δ/ΝΤΗΣ ΤΗΣ Δ/ΘΜΙΑΣ ΕΚΠ/ΣΗΣ ΛΕΣΒΟΥ


Panama – Coffeelab\nΟ Κωνσταντίνος και ο Φώτης, δύο Έλληνες της διασποράς, είναι ιδιοκτήτες της Kalithea Farm στην περιοχή Volcán του Chiriquí. Σε υψόμετρο\n2.000 μέτρων καλλιεργούν ποικιλίες όπως η Geisha, η Pacamara και η Caturra με πάρα πολύ καλά αποτελέσματα.\nΠΕΡΙΟΧΗ Volcán, Chiriquí\nΕΠΕΞΕΡΓΑΣΙΑ Natural, Honey, Washed\nΥΨΟΜΕΤΡΟ 1800-2200 m.a.s.l.\nΓΕΥΣΤΙΚΟ ΠΡΟΦΙΛ Ισορροπημένος καφές με χαρακτήρα και σώμα, άρωμα κρασιού, γλυκύτητα μελάσας και μακρά επίγευση κόκκινων φρούτων.\nΠρομηθεύσου από το καφεκοπτείο τη μοναδική ποικιλία για το σπίτι σου.\n* *Εμπορικό σήμα τρίτου που δεν έχει σχέση με την Coffee Lab


Πού μπορείτε να βρείτε τις ημερομηνίες ανανέωσης της συνδρομής PlayStation\nUpdated 23 Αυγούστου 2019\nΜάθετε πώς μπορείτε να ελέγξετε τις ημερομηνίες ανανέωσης της συνδρομής PlayStation και να ακυρώσετε υπηρεσίες, όπως το PS Plus, το PS Now και το PS Music.\nΕπισκεφτείτε τη Διαχείριση συνδρομών PlayStation\nΠρόγραμμα περιήγησης στον ιστό PS4\nΕπιλέξτε μια συνδρομή για να δείτε την ημερομηνία ανανέωσης και ενεργοποιήστε/απενεργοποιήστε τη ρύθμιση Αυτόματη ανανέωση.\nΕπιλέξτε [Ρυθμίσεις] > [Διαχείριση λογαριασμών] > [Πληροφορίες λογαριασμού] > [Συνδρομές PlayStation]\nΓια να τερματίσετε μια συνδρομή PlayStation, όπως το PlayStation Plus ή το PlayStation Now, θα χρειαστεί να επιλέξετε [Απενεργοποίηση αυτόματης ανανέωσης] μέσω του στοιχείου Διαχείριση συνδρομών. Με τη ρύθμιση Αυτόματη ανανέωση απενεργοποιημένη, η συνδρομή θα λήξει στην ημερομηνία επόμενης ανανέωσης.\nΠώς μπορώ να ελέγξω το ιστορικό αγορών μου στο PlayStation Store;\nΕάν δεν είστε σίγουροι για το αν μια αγορά συνδρομής ήταν επιτυχής ή εάν θέλετε να μάθετε τις λεπτομέρειες μιας συγκεκριμένης αγοράς, μπορείτε να δείτε το Ιστορικό συναλλαγών σας σε σύνδεση ή στο σύστημα PlayStation που διαθέτετε.\nΈλεγχος ιστορικού αγορών\nΠώς μπορώ να αλλάξω τη μέθοδο πληρωμής για τη συνδρομή μου;\nΓια να αλλάξετε τη μέθοδο πληρωμής για μια συνδρομή PlayStation, όπως το PlayStation Plus ή το PlayStation Now, θα πρέπει να αλλάξετε την προεπιλεγμένη μέθοδο πληρωμής για τον λογαριασμό σας:\nΑλλαγή προεπιλεγμένης μεθόδου πληρωμής\nΛάβετε υπόψη ότι η κατάργηση πληροφοριών πληρωμής από τον λογαριασμό σας δεν θα ακυρώσει τις συνδρομές PlayStation και μπορεί να δημιουργήσει οφειλή στον λογαριασμό σε περίπτωση αποτυχημένης συναλλαγής. Με την επιλογή Απενεργοποίηση αυτόματης ανανέωσης θα ακυρωθεί η συνδρομή.


Οι Καταραμένοι, οι Βολεμένοι και οι Ξεφτιλισμένοι.Του Γιάννη Περάκη\nΣάββατο, 23 Μαρτίου 2019 12:23\nΟι Καταραμένοι, οι Βολεμένοι και οι Ξεφτιλισμένοι\nΓυρίζεις στο σπίτι σου κουρασμένος απο το τρέξιμο της ημέρας. Ανοίγεις το laptop για να ξεφύγεις και να γεμίσεις τις μπαταρίες. Διαβάζεις ειδήσεις και συμβάντα. Κάποια στιγμή το μάτι σου πέφτει σε κάτι. Αυτό το κάτι είναι η αφορμή να αρχίσεις να σκέφτεσαι. Στά νιάτα σου σε κατηγορούσαν ως δογματικό. Μπορεί να ήσουν μπορεί και όχι. Τα έδινες όμως όλα. Χωρίς ιδιοτέλεια. Αυτά έκοβε η γκλάβα σου και αυτά νιάτα σου έπραττες. Μεγαλώνεις «βάζεις νερό στο κρασί σου», άλλοι σου λένε μεγάλωσες και μυαλό δεν έβαλες και άλλοι μεγάλωσες και συμβιβάστηκες. Συνέρχεσαι απο την ονειροπόληση γιατί αυτό το κάτι είναι ακόμα εκεί. Είναι η είδηση που σου έδωσε την αφορμή να τα σκεφτείς. Πήραν την πρώτη κατοικία 78χρονης που ζει με αγροτική σύνταξη 320 ευρώ. Ο γιος της 78χρονης περιγράφει πως η μητέρα του ζει σε ακραία φτώχεια με κομμένο ρεύμα και με μία πενιχρή αγροτική σύνταξη, ενώ νοσηλεύεται μετά από πρόσφατο εγκεφαλικό επεισόδιο.\nΤο σπίτι της ηλικιωμένης, που είναι πρώτη και μόνη κατοικία, 60 τ.μ., εκπλειστηριάστηκε από τράπεζα στην τιμή των 20.000 ευρώ, καθώς η ίδια είχε μπει εγγυήτρια σε επαγγελματικό δάνειο του γιου της, ο οποίος χρεοκόπησε λόγω της κρίσης. 20.000,00 ευρώ η αξία μια ζωής και δώρα τα όνειρα και οι στερήσεις αυτών που το έφτιαξαν.\nΔεν προλαβαίνεις να συνέλθεις. Καπάκι σου έρχεται η άλλη κατραπακιά. Χτες το μεσημέρι η αστυνομία της Θεσσαλονίκης συνέλαβε μια 90χρονη γυναίκα επειδή πουλούσε τις πλεκτές παντόφλες που φτιάχνουν συνήθως οι παλιές Πόντιες.Λές δεν γίνεται ρε παιδιά. Τα όργανα της «τάξης» για να εκτελέσουν με τον συνήθη υπερβάλλοντα ζήλο (στους φτωχούς και στους κατατρεγμένους όμως) οδήγησαν την 90χρονη με περιπολικό στο οποίο επέβαιναν τρεις αστυνομικοί (για να μην «δραπετεύσει» η 90χρονη;) στο αστυνομικό τμήμα. Της πήραν αποτυπώματα, της φέρθηκε σκιαιότατα το όργανο λέγοντάς της «Είσαι η δεύτερη που το κάνει αυτό κάποιο στα 15 χρόνια μου (υπηρεσίας)», και συνεχίζει «θέλω να ειναι χαλαρά τα χέρια σου... ε ρε π@#$η δεν το πιστεύω... μη το κάνεις αυτό σου είπα» και την προσήγαγανστο Μέγαρο της Κεντρικής Αστυνομικής Διεύθυνσης προκειμένου να ακολουθηθούν τα «νόμιμα» (τα νόμιμα τρομάρα τους οι αγράμματοι και οι αστοιχείωτοι). Για 12 ώρες η 90χρονη να είναι κρατούμενη και νηστική και με ένα μόνο ποτήρι νερό!\nΑλήθεια τι θα περίμενε κάποιος απο μια ομάδα εργαζομένων, που το συνδικαλιστικό της η Ένωση Αστυνομικών Υπαλλήλων Νοτιοανατολική Αττικής, βραβεύει την κ. Αντζελα Δημητρίουγια «το ήθος και την προσφορά της στην ελληνική μουσική σκηνή».\nΓια την 90χρονη, δεύτερη φορά εξορία, την δεύτερη, στην πατρίδα σου.\nΑυτοί είναι οι καταραμένοι.\nΤο έχει η μέρα σου, τρίτο επισόδιο. Παθαίνεις σοκ με τον ταξιτζή που χαμογελαστός περιγράφει πώς έδιωξε την ετοιμοθάνατη απ’ το ταξί του! Δεν είναι δυνατόν μονολογείς η επανάληψη της ίδιας ιστορίας με τους βασανιστές της χούντας. Στο σπίτι τους καλοί «οικογενειάρχες» και στην υπηρεσία βασανιστές. Ακριβώς η ίδια νοοτροπία του ελληναρά.\nΕμείς που απολαμβάνουμε το σπίτι μας, τους δικούς μας τις παρέες μας, απλώς κοιτάμε αποσβολωμένοι και ακίνητοι; Αυτοί είμαστε εμείς, οι βολεμένοι.\nΔεν είμαστε όμως μόνο εμείς. Υπάρχουν και οι άλλοι, το επίσημο κράτος.\nΤο υπουργείο «Δικαιοσύνης» και το «Προστασίας του Πολίτη». Αλήθεια οι ονομασίες αυτών των υπουργείων φαντάζουν σ΄αυτές τις περιπτώσεις, γελοίες και τραγικές. Εάν δεν ανακοπεί άμεσα η κατάσχεση του σπιτιού της 78χρονης, η δημόσια συγνώμη για την συμπεριφορά στην 90χρονη η πειθαρχική δίωξη των οργάνων της «τάξης» και η ποινική δίωξη του ταξιτζή με την άρση της άδειας του ταξί του, τότε σ’ αυτά τα υπουργεία υπάρχουν μόνο γλάστρες και μαιντανοί.\nΤότε όντως αυτοί είναι οι ξεφτιλισμένοι.\nΠερισσότερα σε αυτή την κατηγορία: « Φορολογία (Μέρος I)- Διεθνείς-Διμερείς Συμβάσεις Φορολογίας, Σχέσεις Κλιμακούμενης «Μαζοχιστικής» Υποτέλειας. Του Γ. Περάκη Σπάστε το χέρι του λογοκριτή της σύγχρονης ιεράς εξέτασης «Δοξαστικόν εγκώμιον» της οδηγίας copyright.Του Γ. Περάκη »


Νομοσχέδιο για YouTube/Twitch κανάλια - GameWorld.gr\nΝομοσχέδιο για YouTube/Twitch κανάλια\n12 Apr 2017 20:39\t#196900 by Μάνος Γρυπάρης\nΝομοσχέδιο για YouTube/Twitch κανάλια was created by Μάνος Γρυπάρης\nΣτη Γερμανία το αντίστοιχο ΕΣΡ της χώρας επέβαλε σε YouTubers και Twitch streamers να πληρώσουν άδεια λειτουργίας !\nΜιλάμε για πρωτόγνωρα πράγματα. Προφανώς αν γίνει κάτι τέτοιο στην Ελλάδα μιλάμε για την απόλυτη ισοπέδωση. Θα πάνε οι γύφτουλες να ζητήσουν τι; Τα 50 ευρώ το μήνα που παίρνουμε από το YouTube? (άλλοι λιγότερα και άλλοι περισσότερα?) Γελοία πράγματα. Εδώ δεν έχουμε domain names που καταχωρούνται επίσημα σε χώρες. Από την στιγμή που δεν μιλάμε για κεραία σε φυσικό χώρο αλλά για Internet όπου λογοδοτούμε στην Google, τέτοια νομοσχέδια δεν ξέρω κατά πόσο μπορούν να ισχύουν.\n12 Apr 2017 22:18\t#196906 by Γιακουμής\nReplied by Γιακουμής on topic Νομοσχέδιο για YouTube/Twitch κανάλια\nΑκόμα και αν προσπαθούσαν να παραλληλήσουν το youtube με τηλεοπτικό σταθμό, θα έπρεπε να πάρει άδεια λειτουργίας το Youtube όχι ο κάθε ένας χρήστης. Στην τηλεόραση δεν έχει ο κάθε δημοσιογράφος άδεια λειτουργίας καναλιού για την εκπομπή του.\nΔεν ανησυχώ πολύ πάντως, περιμένω να αντιδράσει η google και να εκλογικευθούν τα πράγματα.\n15 Dec 2018 22:47\t#221459 by Άκης Ζαχαριάδης\nReplied by Άκης Ζαχαριάδης on topic Νομοσχέδιο για YouTube/Twitch κανάλια\nYouTube και Άρθρο 13\nΑλλάζουν τα δεδομένα για Facebook και Youtube σε Ευρώπη και Ελλάδα\nΌσοι ενδιαφέρεστε μπορείτε να διαβάσετε περισσότερα για το άρθρο 13. Εδω


SP 401 - Δυνατό ελαιοραβδιστικό μηχάνημα με γάντζο\nΔυνατό ελαιοραβδιστικό μηχάνημα με γάντζο\nΔυνατό ελαιοραβδιστικό μηχάνημα με γάντζο 1.9kW, 2,6HP για ραβδισμό ελιών και μικρούς καρπούς. Με αντιδονητικό σύστημα STIHL κατά των κραδασμών, διαθέτει STIHL ElastoStart για εύκολη εκκίνηση, και αορτήρα για εύκολη εργασία. Μεγάλη εμβέλεια, και πολύ καλή σχέση ισχύος προς βάρος. Διατίθεται σε 3 εναλλακτικές εκδόσεις με 3 διαφορετικού μήκους άξονες. Επιλέξτε αυτόν που ταιριάζει σε εσάς. (Άξονες μήκους: 1,86m, 2,26m, 2,60m)\nμέχρι τώρα €1.499,00* τώρα από €1.199,00**\nSP 401, με άξονα 1,86m\nμέχρι τώρα €1.499,00* τώρα€1.199,00**\nSP 401, με άξονα 2,26m\nSP 401, με άξονα 2,60m


Η απίστευτη θέα της Γουάντα Νάρα (photos) | ΥΔΡΟΓΕΙΟΣ 106,9 FM\nΗ απίστευτη θέα της Γουάντα Νάρα (photos)\nΣαρώνει η Γουάντα Νάρα με τις αναρτήσεις της στα social media.\nΔεν χορταίναμε να τη βλέπουμε, αλλά όπως προειδοποίησε πρόσφατα, θα κάνει πολύ δυνατά χτυπήματα και έχει ήδη ξεκινήσει πολύ ζεστά την υλοποίηση των υποσχέσεών της. Τις προηγούμενες ημέρες είχε ανεβάσει προκλητικές φωτογραφίες στο Instagram, αλλά αυτή τη φορά η Γουάντα Νάρα το τερμάτισε, με την καλή έννοια πάντα για τους followers της.\nΗ σύζυγος και μάνατζερ του Μάουρο Ικάρντι τρέλανε το κοινό της με τις φωτογραφίες που ανεβάζει κάνοντας τη φαντασία των ακόλουθών της πιο δημιουργική από ποτέ.\nΠροηγούμενο Προηγούμενο Στην Κύπρο ο Λαβρόφ – Δέσμευση Πούτιν να παρέμβει στον Ερντογάν για μείωση της έντασης\nΕπόμενο Επόμενο Νέο σοβαρό τροχαίο – 5 άτομα στο νοσοκομείο


Larne: Προσφορές ξενοδοχείων τελευταίας στιγμής - TripAdvisor\nΞενοδοχεία κοντά σε: Olderfleet Castle\nΞενοδοχεία κοντά σε: Larne Library\nLarne: Προσφορές ξενοδοχείων τελευταίας στιγμής\nΨάχνετε για άμεση κράτηση σε κάποιο ξενοδοχείο (Larne); Στο TripAdvisor βλέπετε τη διαθεσιμότητα σε\nΕξασφαλίστε σήμερα μια προσφορά τελευταίας στιγμής και απολαύστε την επίσκεψή σας (Larne, County Antrim).\nΠροβολή 1 ξενοδοχείων στην περιοχή Larne, ανάλογα με τη δημοτικότητά τους.\nΠροσφορές τελευταίας στιγμής για Larne\nΨάχνετε για άμεση κράτηση σε κάποιο ξενοδοχείο (Larne); Στο TripAdvisor βλέπετε τη διαθεσιμότητα σε πραγματικό χρόνο, στις χαμηλότερες τιμές, για προσφορές ξενοδοχείων τελευταίας στιγμής για: Larne. Ταξιδιώτες όπως εσείς έγραψαν 938 κριτικές και δημοσίευσαν 1.845 αυθεντικές φωτογραφίες για ξενοδοχεία (Larne) στο TripAdvisor.


Σχολικά κυλικεία - τι πρέπει να προσέχουν οι γονείς Σχολικά κυλικεία - τι πρέπει να προσέχουν οι γονείς WWF Ελλάς\nΣχολικά κυλικεία - τι πρέπει να προσέχουν οι γονείς\nΕίναι καλό οι επιλογές των γονιών να περιστρέφονται γύρω από τη μεσογειακή διατροφή και να δίνουν στα παιδιά τους μια πολυποίκιλη διατροφή με έμφαση σε φρούτα και λαχανικά. Όμως πέρα από αυτό που κάθε γονιός μπορεί να κάνει στο σπίτι, υπάρχει μεγάλη ανάγκη να διασφαλιστεί ότι τα παιδιά τρέφονται σωστά και στο σχολείο.\nΤο καλύτερο που μπορεί να κάνει ένας γονιός είναι να προετοιμάζει και να δίνει από το σπίτι το πρωινό και μεσημεριανό των παιδιών σας.\nΌμως πολλές φορές είτε λόγω έλλειψης χρόνου, είτε λόγω απαίτησης των παιδιών, οι γονείς δίνουν στα παιδιά τους χαρτζιλίκι για να αγοράσουν προϊόντα από το σχολικό κυλικείο. Κι εδώ αρχίζουν τα δύσκολα.\nΠαρότι η νομοθεσία απαγορεύει την πώληση στα σχολικά κυλικεία μιας σειράς προϊόντων που είναι ανθυγιεινά, πολλές φορές τα κυλικεία πωλούν χείριστης ποιότητας τρόφιμα όπως παγωτά, γαριδάκια και άλλα παρόμοια επεξεργασμένα τρόφιμα.\nΤελικά τι επιτρέπεται και τι δεν επιτρέπεται να πωλείται στα κυλικεία και τι μπορεί να κάνει ο γονιός;\nΣτο γράφημα που ακολουθεί βλέπετε τι επιτρέπεται. Για να δείτε την αναλυτική λίστα, κατεβάστε τον “Οδηγό για γονείς” του WWF Ελλάς.\nΑν αντιληφθείτε ότι το κυλικείο πουλά τρόφιμα από την απαγορευμένη λίστα, τότε μπορείτε να κάνετε κάποιες πολύ απλές κινήσεις:\nΝα ζητήσετε από τους δασκάλους του σχολείου να ελέγξουν αν τηρείται ο νόμος για τα τρόφιμα που επιτρέπονται στα σχολικά κυλικεία.\nΑν όχι, τότε ζητήστε από τον διευθυντή του σχολείου να προχωρήσει σε καταγγελία\nΕνημερώστε το σύλλογο γονέων και κηδεμόνων\nΑν τίποτα από τα παραπάνω δεν είναι αρκετό, απευθυνθείτε στους επόπτες υγείας του νομού όπου κατοικείτε, ζητώντας να αναλάβουν δράση.\nPhoto (c) Pressfoto/Freepik\nΣοκολάτες, γαριδάκια απαγορεύονται!


Αγγίζοντας ό,τι πιο βαθύ μου. | Από τη Νάσια. – haveatea.gr\nΑγγίζοντας ό,τι πιο βαθύ μου. | Από τη Νάσια.\nΔημοσιεύθηκε την 27/05/2017 19/09/2017 από haveatea\nΆλλο ένα ξημέρωμα με βρίσκει πλάι σου. Για ακόμη ένα βράδυ αφέθηκα στα χέρια σου. Για ακόμη ένα δειλινό αρνήθηκα το μοναχικό και ήσυχο κρεβάτι μου κι ήρθα κοντά σου.\nΓια ακόμη μία νύχτα φρόντισα να επιλέξω την φασαρία στην απόλυτη ησυχία μου που τόσο με κούρασε. Ξάπλωσα πλάι σου. Τα μάτια μου για άλλη μια φορά πρόδωσαν πόσο το θέλω. Αγγίζοντας απαλά και ήρεμα το κουλουριασμένο κεφάλι μου επουλώνεις στο λεπτό κάθε πληγή μου. Κουρνιάζω όλο στοργή στην αγκαλιά σου. Πιάνοντας με τρυφερά από τη μέση με καλείς να πλησιάσω ολοένα και πιο κοντά σου. Ξεχύνω ολόκληρο το κόσμο μου φιλώντας σε σαν να μην υπάρχει αύριο. Αγγίζεις σιγά και ταπεινά κάθε τείχος του σώματος μου που με κόπο έχτισα για άμυνα. Άμυνα σε έρωτες παράφρονες. Αγάπες άμυαλες. Παραφροσύνες και τρέλες.\nΛένε πως η ποίηση είναι λοστός που σπάει κάθε φραγμό της αγάπης. Ποίημα είσαι ολόκληρο και καταφέρνεις να σπάσεις κάθε άμυνα μου. Μπαίνεις σιγά σιγά στο είναι μου. Τρυπώνεις ύπουλα στο εγώ μου. Με πονά αυτή σου η παρόρμηση αλλά μπροστά σε αυτό που ακολουθεί μπορώ και υπομένω. Η ένταση ολοένα και αυξάνεται. Μανιωδώς προσπαθείς να ανακαλύψεις και κάτι παραπάνω. Και κάτι πιο βαθύ.\nΘες να τελειώσει όλο αυτό. Θες να με λύσεις από τα δεσμά που με κρατούν, να με απελευθερώσεις. Το νιώθω κι εγώ, τα καταφέρνεις. Ζητάς ξανά και ξανά να σου φωνάζω πόσο το θέλω. Πόσο υποφέρω να απαλλάξω τον εαυτό μου από εμένα. Η στιγμή λαμβάνει εκτάσεις μαγικές. Τα καταφέρνεις. Μπαίνεις με τσαμπουκά για τελευταία φορά μέσα μου, αρπάζεις το εγώ μου και το κάνεις δικό σου. Με σφίγγεις μη σου φύγω για ακόμη μια φορά. Δε φεύγω. Με εξουθένωσες. Εδώ μένω. Με εξόντωσες.\nΠροηγούμενεςΓκρεμίστε τους τοίχους να κοιταχτούμε στα μάτια. | Από τη Βίκυ.